text:
Í samstarvi við Reinsaríið og Karavella Marionett-Teatur skipar Listaskúli Føroya fyri einum stuttum skeiði í at gera livandi dukkur – ella leikarar til dukkuleik – 12 og 13. mai kl. 10 – 13. Skeiði er fyri børnum 11 til 15 ár. Til ber at teknað seg við at ringja til 228327, pláss er fyri 12 luttakarum.
Vikuskiftið 26. til 28. februar hevur Listaskúli Føroya tríggjar forkunnugar verkstovur á skúlanum við Gøtugjógv.
Eysturkommuna hevur við opnum ørmum boðið Listaskúlanum norður á síni ferð kring landið og tí hava vit eisini møguleika at halda skeiðskostnaðin niðri á einum rímiligum støði. Listaskúlin er sera takksamur fyri hetta.
Tað er stuttligt og spennandi at tekna frá veruleikanum og tú lærir at síggja tingini á ein nýggjan hátt. Hetta ger teg eisini betur føran at tekna úr hugaheiminum.
Vit fara at tekna lutir, sum t.d. útstappaðar fuglar, gerandis lutir – og eina livandi modell.
Tekniskeiðið kemur inn á grundleggjandi tekniførleikar, sum skuggalegging, styttingar, form og rørslu. Tú lærir at leggja dent á tað týdningarmikla og sálda tað óviðkomandi frá. Teori og praksis í góðari javnvág.
Tríggjar verkstovur vera á fyrsta Listaskúlin á ferð, sum verður í Eysturkommunu. Ein av teimum er ein høvundaverkstova undir leiðslu av Rakel Helmsdal, rithøvunda v.m. Um verkstovuna sigur hon:
Vit ræðast ræðusøgur og vit elska tær. Frá vit vóru børn dámdi okkum at vera rødd undir tryggum umstøðum, at skelva av ræðslu væl vitandi um, at tað vit lósu/hoyrdu/sóu bara var ein søga.
At siga frá spøkilsissøgum í myrkri bara við stearinljósi, at nísta, tá onkur nam við teg ella ein hurð fór upp. Vit verða drigin at tí ræðandi og tað er stuttligt at finna uppá.
Júst tað fara vit at gera á hesi verkstovuni. Vit fara at leita eftir tí, sum vit ræðast mest og síðani pilka sundur og seta saman, benda og toyggja eina góða søgu burturúr. Vit fara at ræða hvønn annan undir tryggu umstøðunum í skúlanum við Gøtugjógv. Eitt vikuskiftið við hugna og óhugna, sum vit seint fara at gloyma.
Verkstovan er fyri bæði leik og lærd. Tey, sum eru von at skriva, fáa eitt skump og ein nýggjan vinkul og tey, sum júst eru byrja, fáa hjálp at seta ferð á og leypa upp frá. Verkstovan vendir sær til tey, sum fegin vilja skriva søgur, sum fáa hárini til at reisa seg
Vart tú á persónmenningarverkstovuni hjá Listaskúlanum í heyst, er hetta eitt frálíkt høvi til framhald, men tað er ikki neyðugt, fyri at vera við.
Tríggjar verkstovur vera á fyrsta Listaskúlin á ferð, sum verður í Eysturkommunu. Ein av teimum er í sniðgeving. Katrina í Geil, sniðgevi og stylistur, hevur hesa verkstovu. Um verkstovuna sigur hon:
Brúka sansirnar, bind og skapa betur!
Kenslan av bátum, ið liggja við kai í fagrasta sólskinni sunnanfyri á feriu. Sólin skyggir í sjónum og sendir ljósið aftur á marglittu bátakjølarnar
Lær teg at brúka sansirnar at skapa eitt betri og meiri áhugavert úrslit í binding. Hetta umfatar bæði tá vit velja tógv, litir, mynstur, skap og hvussu vit seta tað saman.
Á verkstovuni fara vit gjøgnum design-prosessina og tosa um litir, teknikkir og tilfar, so tú lærir at brúka sansirnir at lýsa tað, sum gevur tær íblástur.
Verkstovan er fyri fólk, bæði ung og eldri, sum duga at binda, tvs. kasta uppá, taka av og binda rætt og rangt.
Kenslan av matgerð, ein indiskur grýturættur, har serstøku kryddini á ymsan hátt vera umboða av smáu litbrigdinum í tónum. Rætturin verður gjørdur, tá nógv fólk koma saman, tað er hugnaligt, gleðiligt og heitt, bæði inni og í gómanum.
Kenslan av einum túri á vátu moldgongdunum millum beðini í urtagarðinum, har regnið hevur reinsa litir og luktir, so teir standa klárir og frískir
Kenslan av at ganga á mánanum, turt, knortlut og litfátækt
Hevur teknað til bøkur, skúlabøkur, plakatir og til avísir.
Tekningarnar hjá honum eru m.a. kendar frá skúlabókum sum Hervør og Høgni í Triðja og rættar-tekningunum frá føroyskum kriminalmálum.
Hann hevur undirvíst vaksnum og børnum í tekning í nógv ár, eisisini í klasisku teknidisiplinini croquistekning. Harumframt arbeiðir hann eisini sum grafikari og sniðgevur m.a. heimasíður.
Hann er útbúgvin listahandverkari frá Danmarks Designskole, har hann er útbúgvin grafikari/illustrator (Master). Hann brúkar bæði digitalt teknibretti og traditionellu tekniamboðini, sum blýant, pensil og pappír.
2 ára sjónleikaraútbúgving frá Tidens Teater í Århus 1990
3 ára útbúgving sum lærari í F.M.Alexandertøkni frá Alexanderskolen í Kbnhvn., 2001 – 2004
Áhugin fyri sjónleiki er sprottin úr sjónleikarumhvørvinum í Kvívík í 70´unum. Havi arbeitt sum yrkisleikari í Føroyum síðani 1990. Fyrst í “Grímu”, síðani á Tjóðpallinum – sum sjónleikari, leikstjóri, rithøvundur og skeiðshaldari. Stovnaði í 2010 saman við øðrum leikbólkin “Grugg”.
Havi t.d. spælt við í Sjeynda Boð, Dario Fo 1991, Dreymur Jóanssøkunátt, W. Shakespeare 1998, Húsið hjá Bernardu Alba, Lorca 1995, Nord Ost, Torsten Buchsteiner 2008, Breaking the Waves, Lars von Trier 2012.
Leikstjórnað m.a. Hurlivasi í Lítluvík 1992, Snati 1996, Myrkursins Børn 2013 umframt fleiri Ólavsøkukabarettir í Sjónleikarhúsinum.
Tók saman við øðrum stig til at seta føroyskar røddir til teknifilmar í sjónvarpinum, og havi í nógv ár arbeitt við tí.
Havi egið virkið, har eg bjóði undirvísing i m.ø. rødd og tekstframburði – umframt at eg arbeiði nógvsum undirhaldari til veistlur o.a
Skrivað leikrit – m.o :
Grumma Grimhild – saman við Biritu Mohr 1997
Fótur í Hosu – saman við Hans Tórgarð 1999
Myrkursins Børn – settur upp á Tjóðpalli Føroya várið 2013
Síðan 2000 havi eg arbeitt kontinuerligt saman við Nadine George of The Voice Studio in London. Nadine George hevur ment ein arbeiðshátt í rødd og textarbeiði, bygdur á hennara arbeiði saman við kenda sjónleikaranum og undirvísaranum Roy Hart. Havi undirvíst nógv í hesum arbeiðshátti: Á skeiðum við sjónleikarum, deknum, starvsfólkið á barnagørðum. Í fleiri umførum undirvíst á Føroya Lærara- og Pædagogskúla, og á skeiðum fyri lærarum á Nám.


c: text/html

text:
- Á miðvetri
- Áh, Jesus! Søt tey tár, eg græt
- Brátt teir ævigu tindar í havsbrúnni síggjast
- Dýrur er fyri hans hjarta
- Eg takki tær, Gud, fyri farna tíð
- Gev mær tann frið, ið stilt sum flóðin stígur
- Hugveking
- Í summarhýri
- Jesus, bert hugsanin um teg
- Kvøða til nýggja Betesda
- Meir stolt eitt hjarta aldri sló
- Mong ganga tyngd
- Sól um sýnu dregur
- Tá ið Jesus á foldini ferðaðist her
- Tín dag við Gudi byrji tú
- Tornakrýndan trænum á
- Tú gakk tær fram við ánni
- Upphavsins Harri, tú, sum heimin skapti

robotstxt: allowed

filter: keep


text:
Nú tað stundar til val, hoyra vit nógv tala fyri grønari býum. Men meðan summi tosa, eru tað onnur, sum rudda. Ringrás kallast umhvørvisátakið hjá Ingmar Valdemarson Á Løgmansbø og John Johannesen, og saman við Náttúru- og Djórabreytini úr Nám X ruddaðu tey við Hvítanesvegin mánadagin 24. oktober. Í einum strekki á umleið 1.2 kilometrar fylla tey skrell í fimm stórar sekkir.
Lesið meira um virksemið hjá Ringrás
Dýrkeyptur løtuvinningur - náttúran gerst fátøk
Video - Leitisvatn er gravskitið
Fylgið við virkseminum hjá Ringrás á:
Les eisini
Samrøða við ein gerandisfeminist


text:
Reglur fyri dómsnevndir innan ÍSF og viðgerð av kærum
Grein 1.
Hvørt sersamband innan ÍSF, ið hevur kappingarítrótt á skránni, hevur rætt at hava egnu dómsnevnd.
Grein 2.
Dómsnevndin hevur tríggjar limir, ið verða valdir á aðalfundinum hjá sersambandi. Teir sita tvey ár í senn, soleiðis at tveir verða valdir eitt ár og ein árið eftir. Fyri hvønn av nevndarlimunum verður valdur varalimur at sita sama tíðarskeið sum nevndarlimurin. Nevndin skipar seg sjálv. Rætt at skjóta upp nevndarlim hava feløgini, ið eru umboðað á aðalfundinum, og nevnd sersambandsins. Um so er, at eingin ársfundur hevur verið, ella at ítróttagreinin ikki hevur sjálvstøðugt sersamband, velur starvsnevnd ÍSF’s dómsnevndina.
Grein 3.
Ein og hvør luttakari ella eitt og hvørt felag, ið beinleiðis ella óbeinleiðis verður rakt av onkrum tilburði ella avgerð í sambandi við kapping ella annað virki hjá sersambandinum, kann kæra tilburðin ella avgerðina.
Grein 4.
Kæran verður skrivliga at senda saman við kr. 500 til sersambandið innan tvey samdøgur eftir at avgerðin ella tilburðurin er komin til kunnleika hjá viðkomandi. Um so er, at ítróttagerinin ikki hevur sjálvstøðugt sersamband, verður kæran at senda til starvsnevnd ÍSF. Vinnur kæran sømdir, verða kr. 500 afturgoldnar. Sersamband kann eisini av egnum ávum taka eina avgerð ella tilburð upp til viðgerðar, og skulu partarnir í málinum ta hava boð um hetta, áðrenn nøkur avgerð verður tikin.
Grein 5.
Í sambandi við avgerð av kærum skal sersambandið, áðrenn hon ger úrskurð, skrivliga biðja um frágreiðing frá feløgum ella einstaklingum, sum kært er um. Henda frágreiðing, sum skal vera skrivlig, skal vera sersambandinum í hendi í seinasta lagi fimm dagar eftir umbønina. Sersambandið skal, tá biðið verður um slíka skrivliga frágreiðing, leggja við avrit av kæruskrivinum.
Grein 6.
Sersambandið skal skjótast til ber, og í seinasta lagi eina viku aftaná at alt neyðugt tilfar í málinum er útavegað, gera úrskurð og gera partarnar kunnugar við hann í beinleiðis skrivi og við telduposti.
Grein 7.
Úrskurður sersambandsins kann av pørtunum kærast til dómsnevndina, og skal hetta verða gjørt í seinasta lagi sjey samdøgur eftir, at partarnir hava fingið kunnleika um úrskurðin.
Grein 8.
Tá ið kæran er komin til dómsnevndina, skal hon, áðrenn kæran verður viðgjørd, avgera, um limur ella limir nevndarinnar eru luttøkuførir. Kemur nevndin til tað úrslit, at onkur av limum hennara ikki er luttøkuførur, taka varalimir sæti í nevndini, meðan málið verður viðgjørt. Í sambandi við viðgerðina av kærum kann dómsnevndin biðja um skrivliga frágreiðing frá pørtum, dómara ella øðrum. Eisini kann dómsnevndin um neyðugt biðja um sakkøna hjálp, t.d. frá metingarmonnum, løgfrøðingum e.ø.. Í seinasta lagi tvær vikur aftaná, at dómsnevndin hevur móttikið kæruna, skal hon gera úrskurð og kunna partarnar um hann í innskrivaðum brævi.
Grein 9.
Sersambond ella dómsnevndir kunnu gera úrskurð viðvíkjandi øllum virksemi og leiki innan sersambandið íroknað tulking av lógum og samtyktum, frátikið tó: 1. At strika meistaraheiti 2. At broyta meting dómarans í kapping 3. Dómarans góðkenning ella ikki góðkenning av kappingarvølli og umstøðum.
Fyri kappróður er tó galdandi fyri pkt. 2: At broyta meting dómarans í kapping, tó kann dómsnevnd RSF’s taka støðu til døming um raðfylgju sambært videoupptøkum á málinum.
Grein 10.
Avgerðir hjá dómsnevndini eru endaligar og kunnu ikki broytast av øðrum myndugleika enn Ítróttadómstóli ÍSF. Avgerðir, ið reka feløg ella einstaklingar úr ISF, kunnu tó leggjast fyri aðalfundin. Kærufreistin til Ítróttadómstólin er sambært grein 7 í hesi reglugerð.
Grein 11.
Dómsnevndin stílar fyri, at úrskurðurin í stuttum verður endurgivin og festur á blað til brúk fyri seinni líknandi mál.
Grein 12.
Tá tað oman fyri nevnda verður samtykt, fara allar reglur, ið stríða ímóti framman fyri standandi viðvíkjandi dómsnevndum og kærum annars úr gildið.
Samtykt á aðalfundi 22. Mai 1991. Broytt á aðalfundi 30. Mai 1998 og á aðalfundi 2014.


text:
So nærkast summarið endiliga, og nógv av okkum gera sær tankar um at bíleggja eina ferð til heitari lond. Fleiri hava longu avgjørt hvagar leiðin gongur og gleða seg til frídagar saman við familjuni.
Fía Selma Nielsen, leiðari í Kundatænastuni í Betri Banka, bloggar í Kvinnublaðnum hesaferð um, hvat tú skalt hugsa um áðrenn, undir og eftir ferðina.
Fíggjarlig prei:
• Rinda ferðina við Mastercard
• Hav rætta gjaldskortið til bilaleigu
• Tryggja teg og tíni væl
• Kanna nær gjaldskortið gongur út
• Hav fleiri enn eitt gjaldskort við á ferðini
• Kanna hvørji nýtsluhámørk tíni kort hava, tí gjaldskort hava ymisk nýtsluhámørk
• Lat ikki gjaldskortið úr eygsjón
• Gjald í lokalum valuta
• Hav netbankan sum app
Keyp av ferð
Tað er skilagott at bíleggja ferðina á netinum við einum Mastercard. Keypa tit ferðina umvegis netið, er vert at minnast til, at tá ein ferð er keypt við einum altjóða gjaldskorti sum Mastercard, ber til at gera ‘indsigelse’ (tað er at mótmæla gjaldingini) um flogfelagið fer á húsagang.
Tað er umráðandi, at kortið er tilmeldað 3D secure í góðari tíð, tí annars kann vera, at tað ikki ber til at rinda ferðina tann dagin, tit ætla.
Um tú veitst okkurt, sum VP ikki veit - skriva so til vp@vp.fo


text:
Leys størv
Starvslýsing skúlaárið 2018-2019
Hesi størv verða lýst leys at søkja í Kvívíkar skúla.
2 lærarar í tíðaravmarkaði parttíðarstørv skúlaárið 2018/2019
Tað eina starvið er við lønarbroti á umleið 0,90. Hetta starvið er leyst at seta í samband við farloyvi.
Hitt lærarastarvið er við lønarbroti á umleið 0,60, og tað er leyst at seta í samband við avlopstímar.
Tímatalið á parttíðarstørvunum verður endaliga ásett 1. oktober 2018.
Søkt verður eftir lærarum:
Ið m.a. kunnu undirvísa í føroyskum, donskum, enskum, støddfrøði, náttúru og tøkni, svimjing, heimstaðarlæru, miðfirraðir tímar og handaverk og list.
Ið hava læraraútbúgving og førleika í viðkomandi lærugreinum
Ið leggja dent á avbjóðandi læruumhvørvi, virðiligt samstarv og trivna
Ið vilja vera við til at menna skúlan á øllum økjum
Lærarastørvini verða lønt sambært sáttmála millum Føroya Lærarafelag og Fíggjarmálaráðið í lønarflokkinum 18.1-29.2. Størvini verða sett sum sáttmálasett størv, uttan so, at tann, sum settur verður, er tænastumannasettur lærari frammanundan.
Umsóknir við avriti av prógvi, CV og møguligum viðmælum skulu verða skúlaleiðaranum í hendi seinast mánadagin 4. juni 2018 klokkan 12:00.
Umsóknir skulu sendast við telduposti til kvi@skulin.fo Nærri fæst at vita um størvini hjá Høgna V. Warberg, fyrstalærara, á tlf: 29 24 22. Meira fæst at vita um skúlan á heimasíðuni: www.kvivikarskuli.fo
Skúlablaðið
Pedda við Stein gøtu 9
100 Tórshavn
Tel. 23 57 73
Teldupostur: turid@bfl.fo ella skulabladid@lararafelag.fo
2015 © Bókadeildin. All rights reserved.


text:
Tað sum vitast kann um Gud liggur teimum jú opið; Gud hevur gjørt teimum tað opinbert. Ósjónliga vera Hansara, bæði æviga kraft og guddómleiki Hansara, sæst frá skapan heimsins; tað skilst av verkum Hansara; tey hava tí onga avsakan (Rómbrævið 1: 19-20)
Youtube: Faroe Apologetik
Sunday, December 9, 2012
Kritikkur til Hans Andreas Sølvará: Bent Larsen: - Ivasom framferð við bókaútgávu
http://www.vp.fo/pages/posts/bent-larsen---ivasom-framferd-vid-bokautgavu-25234.php
Sjálvur havi eg ikki havt tíð at sett meg inn í nýggju bókina, enn (so í løtuni havi eg einki at viðmerkja). Men er skaldskapinum á sama støði sum tann fyrra (Guds orð ella orð um Gud), so gevi eg ikki tað heilt stóra fyri tað.
Og hetta verður í hvussu er mín hugburður, inntil vit fáa uppgivi nøvnini á teimum serfrøðingum, í hava givi sær stundir, at peer reviewa tilfarið. Sum annars ikki átti at verði nøkur stórvegis loyna, um hetta skal kallast fróðskapur.


text:
Fyrsti sigurin í ár veruleiki
Jens Rói Sørensen | 16/03/15
Fyrsta lokalbrakið í Suðuroy var á skánni í triðja umfarið av Effodeildini, tá Football Club Suðuroy tók ímóti Tvøroyrar Bóltfelag vesturi á Eiðinum í Vági.
TB byrjaði við Ivan í málinum, Andri á vinstra bakki, Teitur J. á høgra bakki og Martin og Teitur O. í miðverjuni. Á miðvøllinum vóru Rógvi, Heine M., Heini Mikal M., Arthur og Reynir meðan einsamallur fremst lá Franck.
Veðurlíkindini vóru hampulig, við einum frískum lotið eystureftir grønsvarta vøllinum, tá dómarin, Petur Reinert, brísklaði dystin í gongd kl.15:00.
TB setti seg beinavegin á dystin og hevði bóltin væl meira enn heimaliðið. Og tað gingu bert eini 5 minuttir, so legði TB seg á odda. FCS málmaðurin ikki megnaði at halda einum langskotið frá Rógva og so var Franck sum eitt snarljós yvir bóltinum og setti hann í netið. TB helt á at hava leikliga yvirvág, tó uttan, at tað hendi ikki serliga nógv meir í fyrra hálvleiki. TB hevði fult tamarhald á heimaliðnum, sum ikki megnaði at skapa nakað sum helst ímóti lotinum og teimum svørthvítu.
Seinna hálvleik legði FCS nógv fyri í royndini at fáa útjavnandi málið og kom væl betri við í dystin. Tí var tað eisini í lagi, at FCS í umleið 60 minutti javnaði, tá Jón K. Poulsen fekk skot á ein leysan bólt framman fyri TB málið, sum endaði í meskunum aftanfyri Ivan.
Málið fekk rættiliga TB liðið at rakna við og TB yvirtók leikligu yvirváðina. TB spælið var til tíðir heilt gott og TB kom eisini fram til nakar góðar møguleikar. Eitt nú rakti Rógvi stongina ta einu ferðina.
TB venjarin, Páll Hagbert, sum hevði kvika Patrik sitandi á bonkinum, setti unga Johannesen mannin inn fyri Heina Mikal, tá umleið hálvur tími var eftur.
Hetta skuldi vísa seg at fáa avgerandi týdning fyri dystin, tí tá 80 min. vóru leiktir, legði Patrik TB á odda, tá hann var fyrstur á bóltinum tætt við brotsteigarblettin hjá FCS.
Hetta fekk FCS til at satsa alt í royndini at fáa útjavnanði málið, men í staðin fyri 2-2, gjørdist tað 1-3, tá Patrik uppá eitt skjótálop legði bóltin millum beinini á Rana í FCS málinum. Frøðin millum TB viðhaldsfólkini var, sum verða man, øgilig, tá 3-1 gjørdist veruleiki.
FCS fekk eftir 1-2 málið tvey beinleiðis reyð kort frá dómarinum, tá fyrst Høgni Madsen og síðan georgarin Vallerian blivu sendir undir brúsuna. Tey reyðu kortini mugu sigast at verða í lagi.
Beint áðrenn málið til 3-1, hevði Rógvi risamøguleika at skora, tá FCS málmaðurin var farin fram til eitt horna og gjørdist ov seinur heimaftur. Men við tómum FCS máli og eitt sindur úti í vinstra borið rakti Rógvi ikki bóltin nóg væl, sum endaði á stongini og síðani fór út.
Alt í alt var tað fult uppiborið at TB vann dystin, tí TB hevði bæði leikliga yvirvág og væl fleiri málmøguleikar. Eisini uttanfyri vøllin var TB greitt omaná, tí skelkandi fáir áskoðarir úr sunnaru helvt vóru og stuðlaðu, meðan heilt nógv fólk úr norðaru helvt var og stuðlaði TB liðnum. Onkur gitti eini 75 FCS viðhaldsfólk, meðan eini 200 TB viðhaldsfólk vóru møtt til dystin.
í seinni hálvleiki var ein keðiligt hending úti við reklamubandan á suðursíðuni, tá Arthur bleiv ov seinur í eini takling, tá FCS liðskiparin, Palli Augustinussen, sneiddi framvið. Palli fór umkoll og velti út í bandan. Tað bæði hoyrdist og sá sera ógvusligt út og tí var gult kort til Arthur eisini uppá sítt pláss. Tá so tann eini útlendingurin hjá FCS, Vallerian, kom yvir at harta dómaran, svarar Reinert við einum fjákutum smíli: “But he weights 600 kilos”. Ein beinleiðis háðandi og sera niðursetandi viðmerking móti Arthur sum kunnugt jú er kropsliga stórur í tí. At dómarin, sum jú sjálvur ikki just hoyrir til í fluguvektsklassanum, soleiðis tosar niðursetandi um ein leikara í dysti hann dømir og enntá so hart, at áskoðarar í 15 m radius hoyra hetta, er sera vánaligt og ósportsligt. Burtursæð frá hesum, dømdi Reinert ein fínan dyst.
5 av 9 møguligum stigum higartil í 2015 má sigast at verða meir enn góðtikið.
Einaferð TB, altíð TB


text:
Ingi Samuelsen
19.06.2017 - 19:21
Tíðindi > Vinna & Tøkni > Ferðavinna
Reklamuátakið SheepView hevur nú vunnið størstu heiðurslønina, sum møgulig er at innan reklamuvinnuna.
Í dag var avdúkað, at átakið, sum Liquidminds og Sansir hava gjørt fyri Visit Faroe Islands og Atlantsflog, hevur vunnið gyltu leyvuna í PR-kategoriini har 40.000 uppskot komu inn, skrivar Guðrið Højgaard, stjóri á Visit Faroe Islands á Facebook-vanga sínum.
- Fantastiskt at kunna hava verið við til at vunnið fyrstu marknaðarførings- & PR virðisløn av hesum slag fyri Føroyar og heiðurin sum heimsins besta PR-átak innan ferðavinnu í 2017. Takk ØLL tit ið hava verið við í átakinum - hetta hevur verið ein ótrúlig ferð, sum náddi hæddarpunktið í kvøld!, skrivar Guðrið Højgaard.
Les eisini: Sheep View fýra nomineringar í Cannes


text:
Fíggjarlig viðursk. sum hjún
Tá tit ganga í hjúnalag saman, lova tit ikki bert at elska hvønn annan, til deyðin tykkum skilir, men eisini forsyrgja hvønn annan fíggjarliga. Hetta verður rópt uppihaldsskylda.
Tá tit eru gift, hava tit, um ikki onnur avgerð er tikin, samogn, og tað merkir, at alt tað tit eiga ella keypa, verður mett sum felags ogn og skal býtast við helvtarbýti, um talan verður um hjúnaskilnað.
Undantak kann gerast frá hesi meginreglu, og tað er við at stovna serogn ella velja møguleikan við serogn í samband við hjúnaskilnað.
Serogn er bert galdandi í samband við hjúnaskilnað og ikki um annar av pørtunum doyr, tá ognirnar verða mettar sum felags ogn og ganga upp í arv. Hetta verður gjørt við at upprættað ein hjúnaband sáttmála.
Ein hjúnaband sáttmáli skal tinglesast fyri at hava gildi.


text:
Leygarkvøldið 10 mars 2012, kl. 21.00 spæla Divaz í Løkshøll.
Her fyri framførdu tey fyri fullsettum sali í Norðurlandahúsinum. Nú koma tey inn í Eysturoynna.
Divaz hevur tikið øll á bóli við sínum heilt serliga tónleikauniversi. Tær tríggjar songkvinnurnar Anna Maria Olsen, Malan Eyðunsdóttir og Laila Carslen standa á odda í hesum serstaka tónleikabólki, ið hevur nakað, ið vit ikki hava sæð áður í Føroyum. Tónlistarliga støði er í hásæti, og sangur, tónleikur og pallframførsla renna saman í eina hægri eind, ið er karmur um hetta framúr konseptið. Divaz er spæligleði, vælspældur, svingandi tónleikur, sangur og framførsla á høgum støði.
Tær tríggjar megna við síni karisma og talenti at koma út um pallin, og samstundis sum tær eru sera undirhaldandi og kunnu fáa fólk at dansa, syngja og klappa, megna tær eisini at syngja seg inn í hjørtuni á áhoyrarunum.
Frálíku tónleikararnir standa einki aftanfyri. Hetta eru sera dugnaligir tónleikarar, ið leggja alla orku í tónleikin og stuðla teimum trimum “divunum” til fulnar.
Fólk kunnu vænta sær eitt brak av eini konsert við sera høgum undirhaldsvirði í Løkshøll leygarkvøldið 10 mars, kl. 21.00
Tónleikurin, ið tey spæla, er eitt bland av Pop/Rock/R&B/Soul og Diva. Skráin er sett saman av kendum tøkuløgum, ið tey hava sett sín egna dám á, umframt at nøkur løg av komandi fløguútgávu teirra eisini verða at hoyra á konsertini.
Konsertin byrjar kl. 21.00. Atgongumerki á 200 kr. kunnu keypast í Fast í Saltangará og í Klaksvík.


text:
Jólatræ
Eitt jólatræ er eitt granntræ, sum um jóltíð verður sett inn í stovuna í ein jólatræsfót, ið er gjørdur til endamálið, og síðan verður træið pyntað við jólastjørnum, jólahjørtum og øðrum jólatræspyntil.
Søga[rætta | rætta wikitekst]
Í 1500 og 1600 talinum byrjaðu týskir handverkarar at hava eina jólaveitslu, har teir settu eitt granntræ upp og prýddu tað. Børnini fingu tær gávurnar, sum hingu á trænum. Í 1605 skrivar ein ókendur, at í Suðurtýsklandi var vanligt at seta eitt granntræ upp inni i stovuni, prýða tað við pappírsrósum, súreplum og øðrum. Hesin siðurin breiddi seg um alt landið, og í Danmark verður hildið at fyrsta jólatræið var pyntað í 1808. Siðurin er komin til Føroya úr Danmark.


text:
Orð: Philip Doddridge
Lag: Ron Jones
Týtt: Brynleif Hansen
1. Áh, glaða stund, tá eg fekk sjá,
at ein og hvør kann frelsu fá,
sum bert á Harran Jesus trýr;
tá kemur hann og hjá tær býr.
Niðurlag: Áh, glaða stund, eg lívið fann,
tí Jesus yvir deyða vann.
Hann lærdi meg
at søkja seg
og ferðast glaður fram mín veg.
Halleluja,
glaða stund, ja, glaða stund,
tá eg fekk lív og frið í lund.
2. Hann segði mær, tá frið eg fekk,
at hann við mína síðu gekk.
Bert hetta eina boðið var:
Tak krossin upp og fylg tú mær.


text:
Jens Hákun Leo
10.05.2017 - 08:50
Mentan > Mentan > Tónleikur
Leygarkvøldið 20. mai verður árliga tónleikakappingin Sement aftur á skránni – og eins og undanfarin ár er tað Reinsaríið í Havn, sum verður karmur um kappingina.
Sement er ein tónleikakapping, sum Margarinfabrikkin skipar fyri, har bólkar og einstaklingar kappast um at gerast Føroya besti nýggi bólkur.
Fyriskipararnir av kappingini siga í einum tíðindaskrivi hesum viðvíkjandi, at kappingin hesaferð bert er eitt kvøld, og at higartil hava sjey bólkar meldað seg. Enn ber til hjá øðrum at melda seg.
Hvør bólkur fær 15 minuttir á pallinum, og skal bólkurin í minsta lagi framføra tvey egin løg. Allar sjangrur, eru loyvdar.
Sement hevur, sambært fyriskiparunum, tikið táttin upp eftir tónleikakappingini Prix Føroyar. Kappingin letur teir ungu og nýggju bólkarnar fáa møguleikan at standa á palli og framføra egnan tónleik, umframt at teir eisini sleppa at vísa seg fram fyri miðlum, festivalum og øðrum.
Hamferð, Guðrun og Bartal, Sleepless Ghost, Absent Silver King, Lyon & the Colourstorm, Konni Kass & Bluesette hava áður vunnið kappingina.
Vinningurin er tríggjar dagar í Studio Bloch við tøkningi, sum hevur eitt virði á 17.000 kr.


text:
Skellefteå
Skellefteå er ein býur í Skellefteå kommunu í Västerbottens län í Svøríki. Skellefteå hevur umleið 32.775 íbúgvar (2010).[1]
Søga[rætta | rætta wikitekst]
Fornfrøðingar hava funnið prógv fyri, at menniskju hava búð í økinum fyri 8000 árum síðan. Hildið verður, at ein býur hevur verið á staðnum síðan umleið ár 1000, og at tað vóru sámar og møguliga eisini finnar, ið búðu har tá. Tann núverandi býurin varð stovnaður í 1845 av sóknaprestinum Nils Nordlander.
Navnið Skellefteå varð í 1327 skrivað sum Skelepht, tó er upprunin fyri hetta navnið ókent.
Keldur[rætta | rætta wikitekst]
Slóðir[rætta | rætta wikitekst]


text:
13. Mar 2007
Støðan . . . . . Úrslitini . . . . . Leikarahagtøl Endaliga støðan * D ...
13. Mar 2007
Støðan ..... Úrslitini ..... Leikarahagtøl 3. oktober B36 - B68 1-1 (0-1) - Jákup á Borg / Keita. AB - Víkingur 0-1 (0-0) - Áslakur R. Petersen. ÍF -...
13. Mar 2007
Støðan . . . . . Úrslitini . . . . . Leikarahagtøl ...
12. Mar 2007
At Niclas Davidsen hevur verið ein heilt óvanligur formaður, kom til sjóndar á væl mannaða aðalfundinum hjá Tofta Ítróttarfelag leygardagin. Eftir at tríggir nýggir mans vóru valdir í teir leysu nevndarsessirnar, tí eingin av teimum trimum sum stóðu fyri vali tóku við afturvali, varð skotið...
11. Mar 2007
Nýggja nevndin í Tofta Ítróttafelag. Frá vinstru: Jóan Símun Saltá, Jan Andersen, Ólavur Jensen, nývaldur, Jógvan Højgaard, nývaldur formaður, og Herman Jacobsen, nývaldur. (Mynd: B68.fo) Í gjár var vaktarskifti í Tofta Ítróttarfelag. Nýggi formaðurin er Jógvan Højgaard. Hann tekur við eftir Niclas...
11. Mar 2007
At Niclas Davidsen hevur verið ein heilt óvanligur formaður, kom til sjóndar á væl mannaða aðalfundinum hjá Tofta Ítróttarfelag leygardagin. Eftir at tríggir nýggir mans vóru valdir í teir leysu nevndarsessirnar, tí eingin av teimum trimum sum stóðu fyri vali tóku við afturvali, varð...
08. Mar 2007
Við EM-Asfalti á bakinum og buksunum aftan fer 1. deildarliðið hjá B68 við góðum treysti undir nýtt kappingarár. Í gjárkvøldið varð avtala um høvuðsstuðul undirskrivað. Nú hevur B68 so eisini gjørt stuðulsavtalu við EM-Asfalt, sum toftamaðurin Edvard Mikkelsen eigur og rekur. Hann býr í Søldarfirði...
07. Mar 2007
Jákup Djurhuus, longst til vinstru, og liðfelagarnir við silvurheiðursmerkjunum um hálsin. Ikki sørt at skyldmenn finna saman um Liverpool, tí nr. tvey frá høgru stendur hálvi toftamaðurin Hanus S. Mikkelsen, sum er trímenningur Jákup Djurhuus. (Mynd: liverpool.fo) Seinasta leygardag varð skipað fyri...


text:
Tórshavn ein høvuðsstaður millum aðrar altjóða høvuðsstaðir
Vit skulu gera okkum til reiðar at taka kappingina upp við
aðrar altjóða høvuðsstaðir. Tað er nógv í løtuni sum bendir á, at Havnin er áhugaverd fyri ferðandi, áhugin fyri at halda ráðstevnur er vaksandi,
alsamt fleiri altjóða ítróttarkappingar verða hildnar í Havnini og ung hava
størri áhuga enn nakrantíð at lesa í Havnini. Tí skal Havnin verða til reiðar at taka hesar
avbjóðingar á seg og blanda seg í kappingina við aðrar altjóða stórbýir. Vit
eiga at lyfta okkum upp um bøgarðarnar og kaga út um landoddarnar og stolt
bjóða okkum fram á jøvnum føti við aðrar høvuðsstaðir. Vit eiga tí at leggja kjakið og brígslið um
Havnina mótvegis útjaðaranum afturum okkum. Vit eiga lyfta kjakið upp um, hvat
Havnin kann gera fyri at gera seg galdandi altjóða.
Samstarv við aðrar
altjóða høvuðsstaðir
Saman við 40 øðrum borgarstjórum luttók eg í februar mánaði
á altjóða høvuðsstaðarráðstevnu í Ísrasel. Hetta var ein lærurík og gevandi
ráðstevna í allar mátar. Ì mínum politiska lívi havi eg luttikið á mongum
altjóða ráðstevnum og verið í mongum samráðingum, men ongantíð havi eg upplivað
áhugan fyri Føroyum so stóran sum hesa ferð. Ì ìsrasel fekk Havnin samstarv í
lag við Rochester Hills (Michigan), Peru í Lima, Pireus í Grikkalandi. Talan er
gevandi samstarv innan útbúgving, mentan og vinnulív.
Felags fyri hesar býir er, at lesandi úr øllum heiminum
ferðast til hagar at lesa. Fyri okkum
her heima kunnu slíkar avtalur við hesar stórbýir geva okkara Fróðskaparsteri møguleika fyri eitt nú skiftislesandi.
Visjónin hjá okkum eigur at vera at gera Havnina til ein altjóða lestrarbý, har
lestrarumhvørvi fær ein altjóða dám við kveikjandi íblástri frá øðrum ungum úr
øðrum londum. Politist eiga vit tú at ganga á odda og viðvirka til at knýta
neyðug sambond
Kaga vit rundanum okkum, so fylla lesandi ein stóran part av
íbúgvunum í lestrarbýum, og soleiðis eigur tað eisini at vera í Havnini. At
fleiri lesandi lesa á Fróðskaparsetrinum er ikki bara gott fyri eitt kveikjandi
og mennandi lestrarumhvørvi. Hetta hevur eisini jaligar avleiðingar fyri eitt
nú tænastuvinnuna, kafeiir, mastovur, handlar v.m.
Tá ið vit politiskt arbeiða við avtalum á altjóða støði eitt
nú fríhandilsavtalur taka hesar oftani fleri ár og tá tær loksins eru komnar í
hús verður farið undir at finna útav hvat slag av samhandli kann verða. Við at
skapa samstørv á lokalpolitiskum støði ber til at skapa neyðugt gróðrarlíkindi fyri fríhandilsavtalum
á stjórnarstøði, tá neyðuga forarbeiðið er gjørt. Soleiðis kann lokalpolitikkur
og landspolitikkur ganga hond í hond.
Havnin “the pearl of
the north atlantic”
Tað er ein sannroynd, at flest ferðandi, sum koma til
Føroyar vitja Havnina. Tí verða eisini fleiri gistingarhús bygd í løtuni til
tess at nøkta tørvin. Hetta er kærkomið og neyðugt til tess, at ferðavinnan kann vaksa og blóma. Sum
høvuðsstaður eiga vit at stuðla undir hesari nýmennning á økjunum. Fyri jól samtykti Tórshavnar býráð
ein ferðavinnupolitikk við 23 átøkum, ið øll hava til endamáls at betra um ferðavinnuna
í Havnini. Tó eiga vit at vera tilvitaðu um hvørji ferðandi vit helst vilja
hava til Føroyar. Hagtøl vísa, at rástevnugestir leggja meiri eftir seg pr. døgn
enn ein vanligur ferðandi. Meðan ein ráðstevnugestur leggur 3 tús kr. eftir seg
pr. døgn, so leggur ein vanligur ferðandi “bert” 1000 kr pr døgn. Fíggjarliga
er ferðavinnan somuleiðis styrkt á fíggjarætlanini hjá Tórshavnar býráð við 3
mió kr í 2018. Tí gevur tað meining, at Havnin hevur ein virkan leiklut í mun
til ráðstevnur, at vit stuðla hesum fíggjarliga, og at vit virkið eru við til at umboða
Havnina og kunna um, hvat okkara høvuðsstaður
hevur at bjóða.
Ìtróttur á altjóða
støði
Eins og tað er við ráðstevnum so geva altjóða kappingar eitt
gevandi íkast til býin og tænastuvinnuna. Tí eiga øll ítróttaranlegg lýka
altjóða krøv, soleiðis at vit kunna halda altjóða kappingar og dystir á altjóða
støði í Havnini. Umframat at hetta stuðlar undir ítróttinum her heima og gevur
okkara ítróttarfólkum bestu karmar at íðka undir, so gevur hetta eisini býnum
ein altjóða dám og eitt avkast til tænastuvinnuna. Ì løtuni verður vestursíðan
á Tórsvølli bygd, soleiðis at Tósvøllur lýka øll FIFA krøv og seinni í ár verður avtala um nýggjan langhyl
undirrita, sum eisini skal lýka altjóða FINA krøv og útbygging. Tað er
serstakliga hugaligt at síggja hvussu ítróttarsambondini í hvør sínum lag
arbeiða fyri at fáa altjóða kappingar hendan vegin, bæði innan flogbólt,
hondbólt, fimleik, svimjing, talv og tað fara uttan iva at leggjast fleiri
ítróttargreinar afturat í komandi tíðum. Hesum heilsar Tórshavnar kommuna
vælkomið og vil í tann mun gera sítt til at hetta kann lata seg gera.
Annika Olsen
Borgarstjóri í
Tórshavn


text:
Seks nýggj skip til Maersk Tankers
Maersk Tankers hevur bílagt seks nýggj skip,
sum skulu latast felagnum frá 2020. Marknaðurin í løtuni er góður, og tað er
orsøkin til, at Maersk Tankers víðkar flotan við fleiri nýggjum skipum, boðar
felagið frá.
Nevndin hevur júst
samtykt at bíleggja seks LR2-nýbygningar. Hetta er partur av einum sáttmála,
sum reiðaríið hevur við Dalian Shipyard í Kina um í alt tíggju skip, skrivar
Shippingwatch.
Avgerðin er tikin,
tí reiðaríið sær nógvar íløgumøguleikar í verandi marknaði við kappingarførum
prísum upp á nýbygningar. Onki verður kortini sagt um, hvussu stór íløgan er.
Maersk Tankers
hevur fingið nýggjar eigarar, eftir at Maersk-familjan, umvegis A.P. Møller
Holding, í fjør keypti reiðaríið frá Maersk-samtakinum. Í avtaluni liggur, at
Maersk Tankers gongur inn í eitt joint venture samstarv við japanska Mitsui.
Kelda:
Shippingwatch


text:
Met sett í teknikappingini hjá Fólkaheilsuráðnum, 900 tekningar frá børnum í aldrinum upp til 14 ár eru innkomnar.
Aftur í ár
skipar Fólkaheilsuráðið fyri teknikapping í sambandi við altjóða tubbaksfría
dagin. Í ár er met sett fyri mongdini av tekningum. Vit eru komin heilt uppá
900 tekningar, sum børn í aldrinum frá 0 til 14 ár hava sent inn. Tað eru
tríggir bólkar: børn undir 7 ár, 7-10 ár og 11-14 ár. Gávukekkar verða givnir
vinnarunum í morgin í SMS; tað er
landsstýrismaðurin í heilsumálum, sum fer at handa teir. Tað verða tveir
gávukekkar í elsta aldursbólkinum, tað kemst av, at 2000 árgangurin er eitt
serligt mál hjá Fólkaheilsuráðnum. Ætlandi skal hesin árgangur vera heilt
roykfríur. Hesi eru 13 ár nú og eru
longu í vandabólkinum at gerast roykjarar. Tubbaksnýtslan í Føroyum er støðugt
fallandi, tað vísa bæði sølutølin og eisini sæst hetta í seinastu uppgerðini
fyri innflutningi av tubbaki, hetta verður fegnast um í Fólkaheilsuráðnum.


text:
Í gjárkvøldið sóu vit tvær leiklesingar, tann fyrra var ein danskur leikur, tann seinna ein íslendskur. Undirtekstir vóru til báðar leikirnar. Tað er snilt við undirtekstum, eg minnist eina ferð eg var til Hamlet í Amsterdam, tað var eitt kekkiskt leikfelag , sum spældi á kekkiskum, men undirtekstirnir gjørdu tað lætt at fylgja við.
Tann danski leikurin var “Eingin møtir nøkrum” eftir Peter Asmussen í týðing eftir Riu Tórgarð. Eitt par, myndir úr teirra - samlívi tragikomiskur sum lívið hjá teimum flestu, fínur leikur og væl spældur. Eg má beundra Páll Danielsen, so væl hann dugdi at sita og einki siga. Mimikkurin var óbetaliligur. Konuna spældi Annika Johannesen.
Tann íslendski (eftir Braga Ólafsson, í týðing Turið Sigurðardóttur) var groteskur, sera nógv avgjørt skemt, strævið at hábrøgdini hjá Karli skuldu fylla so nógv. Men nógvar stuttligar typur, serliga Durita Dahl Andreasen var herlig. Og eitt stórt upplivilsi var at síggja nestorarnar báðar Eyðun Johannesen og Adelborg Linklett. So sera hugnaligt á Tjóðpallinum í gjár. Nógv fólk, í góðum hýri, men sýningin var eisini ókeypis


text:
Leinkjan.fo skapar sambond millum føroyskar fyritøkur og føroyingar undir útbúgving. Leinkjan.fo gevur fólki undir útbúgving møguleika at skriva smærri ella størri uppgávur um viðurskifti, sum eru viðkomandi fyri føroyskar fyritøkur. Og við at bjóða fram mentorskipan, har lesandi kunnu søkja um vegleiðara í mun til útbúgving og yrkisleið innan privata vinnulívið.
Á heimasíðu okkara liggja ymiskar verkætlanir. Til ber at trýsta leinkjuna, sum stendur niðanfyri, fyri at fáa meira kunning.
leinkja til nærri lýsing av verkætlan »
Kontakt persónur: Jóhanna Lava Køtlum
Telefon: 474747
Teldupostur: fiskaaling@fiskaaling.fo
Lagt út: 28. desember 2017
Evni:
Aling og landbúnaður
Jarð-, alis- og evnafrøði
Lívfrøði
Sjó- og fiskivinna


text:
Nær: 26. jun. - 26. jun. 2018
Hvar: Norðoya Kunningarstova, Norðoyggjar
Norðoya Kunningarstova leigar súkklur út alt árið. Hjálmar, vestar og endurskyn fylgja við.
Prísurin er 100 kr per dag, Depositum á 500 kr, sum fellur aftur tá leigan endar.
Nær: 29. apr. - 22. okt. 2018
Hvar: Kirkjubø, Garðahúsið, Gjógv, Saksun, Streymoy
Vit bjóða 4 ymiskar buss útferðir við guide gjøgnum vikuna.
Nær: 12. mai. - 21. jul. 2018
Hvar: VisitSandoy, Sandoy
Visti tú, at til ber at síga í 300 m hædd í Lonini vestanfyri á Sandoynni?
Hetta er ein heilt serlig uppliving, har tú sleppur at ganga í fuglalandinum tá tú ert komin eitt sindur niður í hædd. Útsýnið er eisini einastandandi. Kom og síggj sjálv/ur…
Nær: 21. mai. 2018, mánadagur
Hvar: Bursatangi, Streymoy
2. Hvítusunnudag, mánadagin 21.mai verður barnatúrur til tjørnina undir Skælingsfjalli.Góður túrur bæði fyri børn ogvaksin.Hagatúrurin varir umleið 2 tímar.
Fari verður við bussi av Bursatanga kl. 14.00
Minnist til heit klæði og gonguskógvar, ein g…
Nær: 26. mai. 2018, leygardagur
Leygardagin 26. mai 2018 skipar Tórshavnar kommuna fyri einum spennandi tiltaki út í smáu oyggjarnar í kommununi.
Keyp atgongumerki hjá Visit Tórshavn.
Umframt at vitja 3 oyggjar ein og sama dag (túrar 1,2 og 3) har gongutúrar eru í Hesti, ber eisi…
Nær: 3. jun. - 28. aug. 2018
Hvar: Hestur - Klæmintsgjógv, Streymoy
Concerto Grotto hvønn týsdag ogsunnudag, kl 13-18
Ígjøgnum tey síðstu mongu árini hevur Birgir Enni, skiparin áNorðlýsinum, gjørt eintúr, har hann tekur tónleikarar og áskoðarar inn í eina holu, - um veðri passar- í bátum. Teir nýta tey natúrligu lj…
Nær: 6. jul. - 8. jul. 2018
Hvar: Tórshavn og Vestmanna, Streymoy
Aftur í ár verður skipa fyri Føroya Regatta, frá 6. til 8. juli vera gomlu træseglskipini at síggja millum oyggjarmar.
Í ár gongur leiðin frá Klaksvík, Tórshavn, Tvøroyri og Vági til Vestmanna, 6. juli, síðani til Havnar, 7. juli. Skipini sigl…
Nær: 20. jul. 2018, fríggjadagur
Hvar: Eiriksgarður, Sandoy
Mong munnu tey vera, sum kenna fólkalívsmyndina “Kvøldseta” hjá V.U. Hammershaimb. Hendan fólkalívsmynd kann gerast veruleiki, um vitjað verður í Dali. Her skipar bygdafólkið fyri kvøldsetu í bygdahúsinum Eiriksgarði, har børn, ung, tilkomin og gomul…


text:
Södertälje
Södertälje er ein býur og keypsstaður í Södertälje kommunu í Stockholms län í Svøríki. Í býnum búgva umleið 64.619 fólk (2010)[1] Býurin, ið er tann næststørsti í Stockholms län og 16. størsti í Svøríki, liggur tætt við høvuðsstaðin í Svøríki, Stokkhólm. Býurin er eitt nú kendur fyri at hýsa tveimum altjóða fyritøkum: Scania AB og AstraZeneca.
Kend fólk úr Södertälje[rætta | rætta wikitekst]
- Björn Borg, tennisleikari
- Hasse Aro, vertur fyri sjónvarpsrøðini Efterlyst.
- Jan Guillou, rithøvundur og blaðmaður
- Patrik Nordin, ítróttamaður (skí)
- Bengt Westerberg, fyrrverandi leiðari av svenska Fólkaflokkinum
- Richard, Louis og Per Herrey., tónleikabólkurin sum vann Eurovision Song Contest 1984
- Johan Edlund, guitaristur og sangari í Tiamat
- Nicklas Bergfors, íshockey leikari
- Carl Hagelin, íshockey leikari
Keldur[rætta | rætta wikitekst]
Slóðir[rætta | rætta wikitekst]


text:
Leys størv
Í lestrarvegleiðingini kanst tú fáa stuðul og hjálp í persónligum spurningum í sambandi við útbúgvingina.
Eisini kanst tú fáa vegleiðing í samband við:
- lestrarteknikk og vanar
- lestrarmøði
- kliniska undirvísing
- góðskriving av lestrartíð og próvtøkur sum vunnin eru aðrastaðni
- møguleikar fyri lestur í útlandinum
- farloyvi, lestrarskift, flyting ímillum skúlar, møguligan lestrarsteðg
- barnsburð
- klagur í sambandi við royndir og annað
- sjúkur
- eftir- og víðari útbúgvingar
- útbúgvingarstuðul
Tørvar tær vegleiðing, ert tú vælkomin til at seta teg í samband við lestrarvegleiðingina.
Tú kanst bíleggja eina tíð á álmanakkanum sum hongur á hurðini á skrivstovuni hjá lestrarvegleiðingini.
Telefon: 29 22 65
T-postur: johild.dulavík@skulin.fo


text:
6. september
6. september er dagur 249 í árinum í gregorianska kalendaranum (dagur 250 um skotár er). 116 dagar eru eftir av árinum.
Innihaldsyvirlit
Hendingar[rætta | rætta wikitekst]
- 1968 - Svasiland verður sjálvstøðugt
- 1991 - Leningrad í Russlandi skiftir navn til Sankta Pætursborg.
- 1997 - Diana prinsessa av Wales fer til gravar frá Westminister Abbey í London. 2.5 milliardir fólk fylgja við jarðaferðini ígjøgnum beinleiðis sjónvarpssending.
Mentan[rætta | rætta wikitekst]
Bókmentir[rætta | rætta wikitekst]
- 1939 Skaldsøgan Barbara eftir Jørgen-Frantz Jacobsen kemur út á donskum á Gyldendals forlagi.
Ítróttur[rætta | rætta wikitekst]
Fótbóltur[rætta | rætta wikitekst]
- 2013 - Landsdystur Kasakstan - Føroyar 2-1 (0-1), Fróði Benjaminsen skorar fyri Føroyar.
Føðingar[rætta | rætta wikitekst]
- 1925 - Andrea Camilleri, italskur rithovundur.
- 1943 - Roger Waters, bretskur tonleikari.
- 1958 - Jeff Foxworthy, amerikanskur sjonleikari.
- 1961 - Paul Waaktaar-Savoy, norskur tonleikari.
- 1972 - Idris Elba, bretskur sjonleikari.
- 1974 - Nina Persson, svensk songkvinna.
- 1976 - Naomie Harris, bretsk sjonleikarinna.
Andlát[rætta | rætta wikitekst]
- 1907 - Sulley Prudhomme, franskur rithovundur (f. 1839).
- 1998 - Akira Kurosawa, japanskur leikstjori (f. 1910).
- 2007 - Luciano Pavarotti, heimskendur italskur tenorsangari (f. 1935).


text:
So hendið tað aftur. Løgmaður noktar at svara spurningi frá løgtingsfólki. Hesuferð í málinum um tey átøk, ið skulu til, fyri at fáa Oyggjaleikirnar heim til Føroya aftur. Hetta hendir enntá, hóast Løgmaður varar av føroyskum ítrótti. Og hóast Løgmaður er vitandi um, at skal eydnast at fáa Oyggjaleikirnar til Føroya, so mugu landsstýrið og politiska skipanin vera týðandi partar av hesum. Hóast hetta, so noktar Løgmaður at svara spurningum um málið. Hetta kann ikki góðtakast.
ÍSF ger onki einsamalt
Tí heldur enn at átaka sær ábyrgd, so blakar Løgmaður alla ábyrgd á Ítróttasamband Føroya (ÍSF), tá umræður at fáa Oyggjaleikirnar til Føroya. Hetta er alt annað enn nøktandi. Tað er ikki uttan orsøk, at ÍSF mátti taka aftur umsóknina um, at fáa Oyggjaleikirnar til Føroya í 2019, og tað er heldur ikki uttan orsøk, at ÍSF hevur fráboðað, at ongin umsókn verður latin inn til Oyggjaleikafelagsskapin um, at fáa Oyggjaleikirnar til Føroya í 2021. Orsøkin er, at skulu Føroyar kunna fáa undirtøku fyri eini umsókn er neyðugt, at landsstýrið og øll tann politiska skipanin mugu standa saman um hetta, og í verki vísa hetta við greiðum avtalum mótvegis Oyggjaleikafelagsskapinum Hetta er ikki hent á nøktandi hátt enn.
Landsstýrið situr hendur í favn
Men landsstýrið og løgmaður velja tíverri heldur at sita hendur í favn. Tí hóast landsstýrið hevur havt um 2 ár síðan umsóknin at fáa Oyggjaleikirnar til Føroya í 2019 varð tikin aftur, og hóast landsstýrið veit, hvat ÍSF hevur tørv á, fyri at kunna senda umsókn avstað, so eru framvegis ongi útlit fyri, at landsstýrið ger nakað fyri, at vit kunnu fáa Oyggjaleikirnar til Føroya í 2021.
Freist at søkja í september í ár
Nú hastar málið av álvara. Tí skulu Føroyar fáa Oyggjaleikirnar í 2021, so er neyðugt at lata inn umsókn í seinasta lagi í september í ár. Í verandi støðu hevur ÍSF fráboðað, at ongin umsókn verður latin inn. Orsøkin er, at enn sum áður eru fyritreytirnar ikki fingnar í rættlag.
Hóast hetta, so ber Løgmaður seg nú undan at svara spurningum um, hvat landsstýrið vil gera, fyri at fáa Oyggjaleikirnar til Føroya. Hetta er eitt stórt vónbrot. Skilji als ikki, hví landsstýrið og Løgmaður eru so lítið áhugað í hesum.
4.000 fólk luttaka í Oyggjaleikum
Hetta átti annars verið eitt mál, ið vit øll vóru samd um at standa saman um, og at fremja Føroyum at frama. Ítróttarliga vilja Oyggjarleikir í Føroyum geva ómetaliga jalig ringárin, samfelagsliga vil hetta vera ein spennandi og savnandi avbjóðing fyri allar Føroyar, og fíggjarliga vilja Oyggjaleikirnir – hóast útreiðslur til fyrireiking og fyritreytir – eisini kasta av sær til alt samfelagið. Nú nógv verður gjørt fyri at menna ferðavinnuna í Føroyum, er eisini fyri ferðavinnuna upplagt, at fáa Oyggjaleikirnar henda vegin. Á komandi Oyggjaleikum í Jersey væntast um 3.000 ítróttarfólk og um 1.000 leiðarar og hjálparfólk. Hetta sigur ikki so lítið um týdningin av Oyggjaleikunum, sum eisini eru millum stórstu ítróttartiltøk í Evropa í 2015.
So mugu onnur taka ábyrgd og savna flokkarnar
Landsstýrið átti sjálvandi, at savnað umboð fyri allar flokkar á Løgtingi fyri – saman við ÍSF – at viðgera og gera semju um tey átøk, ið skulu til fyri at fáa Oyggjaleikirnar til Føroya.
Men her hendir onki. Og nú roynt verður at rætta hondina út til landsstýrið, fyri saman at fáa gongd á málið, so vil Løgmaður enntá ikki svara spurningi um, hvørt hann ætlar at kalla politisku flokkarnar inn fyri at viðgera og gera semju um tey átøk, ið skulu fremjast fyri at fáa Oyggjaleikirnar til Føroya í 2021. Vísir bara til ÍSF. Tíverri rennur Løgmaður undan ábyrgd í hesum máli.
Men tá Løgmaður ikki vil, so má onkur annar. Fari í næstum at kalla umboð fyri flokkarnar saman, so vit – saman við ÍSF – fáa tikið neyðug stig fyri at fáa Oyggjaleikirnar til Føroya sum skjótast. Nú er nokk bíðað.
Svar uppá
fyrispurning nr. 85/2014 eftir Tingskipanini § 52a til Kaj Leo Holm Johannesen, løgmann, frá Kristinu Háfoss, løgtingkvinnu, um átøk fyri at fáa Oyggjaleikirnar til Føroya
Viðmerkingar
1989 var árið, tá Oyggjarleikir vóru í Føroyum fyri fyrstu og higartil einastu ferð. Hetta var eitt stórt og stórfingið tiltak, ið eisini skapti stórar ringar í vatninum bæði ítróttarliga, fíggjarliga og samfelagsliga.
26 ár eru nú farin framvið síðan, og hóast Føroyar hava staðið seg sera væl á nógvum Oyggjaleikum, so eru tíverri enn ikki útlit fyri, at Oyggjaleikirnir koma aftur til Føroya.
Tað var annars eitt stórt framstig, tá umsókn varð latin inn um, at Føroyar skuldu hýsa Oyggjaleikunum í 2019. Sum skilst bendið alt á, at hinar oyggjaleika-tjóðirnar vóru til reiðar at stuðla Føroyum í hesum, um fyritreytirnar vórðu tær røttu. Men tíverri mátti ÍSF í seinastu løtu taka umsóknina aftur, um at fáa Oyggjaleikirnar til Føroya í 2019. Fyritreytirnar vórðu ikki fingnar uppá pláss. Hetta var eitt vónbrot fyri nógv. Ein gyltur møguleiki glapp føroyingum av hondum.
Nú er so aftur møguleiki at leggja inn umsókn um, at fáa Oyggjaleikirnar til Føroya – hesuferð í 2021. Freistin at lata umsóknina inn til oyggjaleikafelagsskapin er í september í ár. Men hóast samgongan nú hevur havt um 2 ár, síðan umsóknin um Oyggjaleikir í 2019 varð latin inn og tikin aftur, so eru fyritreytirnar framhaldandi ikki fingnar uppá pláss. ÍSF hevur tí fráboðað alment, at ongin umsókn verður latin inn um at fáa Oyggjarleikirnar til Føroya í 2021 heldur – í verandi støðu.
Hetta átti annars verið eitt mál, ið vit øll vóru samd um at standa saman um, og at fremja Føroyum at frama. Ítróttarliga vilja Oyggjarleikir í Føroyum geva ómetaliga jalig ringárin, samfelagsliga vil hetta vera ein spennandi og savnandi avbjóðing fyri allar Føroyar, og fíggjarliga vilja Oyggjaleikirnir – hóast útreiðslur til fyrireiking og fyritreytir – eisini kasta av sær til alt samfelagið. Tað sama er galdandi fyri onnur altjóða ítróttartiltøk eru í Føroyum, so sum HM í fimleiki, Norðurlendska juniormeistarakappingin í svimjing og EM/HM undankappingar í fótbólti.
Nú nógv verður gjørt fyri at menna ferðavinnuna í Føroyum, er eisini fyri ferðavinnuna upplagt, at fáa Oyggjaleikirnar henda vegin. Á komandi Oyggjaleikum í Jersey væntast um 3.000 ítróttarfólk og um 1.000 leiðarar og hjálparfólk. Hetta sigur ikki so lítið um týdningin av Oyggjaleikunum, sum eisini eru millum stórstu ítróttartiltøk í Evropa í 2015.
Tá tað eru so sera nógv viðurskifti, ið tala fyri, at fáa Oyggjaleikirnar aftur til Føroya undrar, at tað frá landsins síðu ikki verður gjørt meira fyri, at fáa fyritreytirnar, ið skulu til fyri at fáa Oyggjaleikirnar til Føroya, í rættlag. Latið okkum saman fáa Oyggjaleikirnar til Føroya í 2021!
Fyri at fáa lýst málið – og fyri saman at fáa framt tey átøk, ið skulu til fyri at fáa Oyggjaleikirnar til Føroya sum skjótast – verða hesir spurningar settir løgmanni.
Kristina Háfoss
Løgtingskvinna fyri Tjóðveldi
Spurningurin og svarið
1. Hví varð umsóknin um, at Oyggjaleikirnir skuldu vera í Føroyum í ár 2019 tikin aftur?
2. Hvat hevur landsstýrið gjørt fyri at sleppa undan, at umsóknin varð tikin aftur?
3. Hví verður eingin umsókn latin inn, so Oyggjaleikirnir kunnu verða hildnir í Føroyum í 2021?
4. Hvat hevur landsstýrið gjørt fyri at fáa Oyggjaleikirnar til Føroya í 2021?
5. Hvørjar møguligar politiskar avtalur og bindingar skulu gerast fyri at fáa Oyggjaleikirnar til Føroya í 2021?
6. Hvørjar íløgur skulu til fyri, at Oyggjarleikirnir fáast til Føroya í 2021?
7. Hvussu nógv føroysk ítróttafólk og hjálparfólk høvdu væntandi verið partur av møguligum Oyggjaleikum í Føroyum?
8. Hvussu nógv fólk væntast til Føroya í sambandi við møguligar komandi Oyggjaleikir?
9. Hvussu stórt samanlagt virði verður mett, at møguligir Oyggjaleikir hava fyri Føroyar?
10. Ætlar løgmaður at kalla inn politisku flokkarnar fyri at viðgera og gera semju um tey átøk, ið skulu fremjast fyri at fáa Oyggjaleikirnar til Føroya í 2021? Um ja, nær?
Svar:
Tað er ikki løgmaður ella landsstýrið, sum søkja um at fáa Oyggjaleikirnar til Føroya. Tað er Ítróttasamband Føroya, ið er limur í Altjóða Oyggjaleikanevndini, sum hevur arbeitt við at fáa Oyggjaleikirnar aftur til Føroya.
Hesin fyrispurningur eigur tí at verða settur til Ítróttasamband Føroya. Tí fari eg at heita á løgtingskvinnuna um at seta seg í samband við Ítróttasamband Føroya til tess at fáa svar.
Eg havi tó nakrar viðmerkingar til málið.
Landsstýrið stuðlar arbeiðinum hjá ÍSF at fáa Oyggjaleikirnar aftur til Føroya við fullum huga. Hesum hava landsstýrismaðurin í mentamálum og eg boðað frá í skrivi til Altjóða Oyggjaleikanevndina 19. september 2013.
Landsstýrið hevur samskift við ÍSF og Tórshavnar kommunu um fyritreytirnar fyri at gera ein golfvøll, sum er ein týðandi liður í at halda Oyggjaleikirnar í Føroyum. Tórshavnar kommuna skuldi byggja nýggjan golfvøll á Glyvursnesi, men lendið var ikki tøkt. Tí fór landsstýrismaðurin í landbúnaðarmálum í gongd við at skipa so fyri, at heimild fekst til vega at útvega lendi til nýggjan golfvøll á Glyvursnesi. Lógargrundarlag er fingið til vega. Landsstýrið er kunnað um, at samskifti er millum Tórshavnar kommunu og núverandi brúkara um endurgjald fyri at fáa nýtslurættin til lendið.
Løgmansskrivstovan, 12. mai 2015
Kaj Leo Holm Johannesen
løgmaður


text:
Góðu foreldur og næmingar!
Sum nakað nýtt hava vit á Skúlatrøð tikið upp samstarv við Gist&Vist um matpakkaskipan í skúlanum. Hetta merkir, at framyvir ber til hvønn skúladag at bíleggja matpakka heimanífrá, sum síðani verður latin skúlanum til matarsteðgin. Bíleggingin skal tó verða avgreidd áðrenn kl. 7:30 um morgunin. Til ber eisini at bíleggja matpakkar fyri fleiri dagar í senn.
Skipanin byrjar mánadagin 16. apríl 2018, men til ber longu nú at bíleggja. Fyrstu ferð skal tú tó stovna teg sum brúkara.
Til ber at lesa meira um skipanina á: http://matpakkin.fo/til-foreldrini/
ALLARFYRSTA PÍKASJEY-BLAÐIÐ NAKRANTÍÐ
Fyrst var Píkasjey ein heimasíða við flottum myndum, videobrotum og spennandi søgum um føroysk dýr. Og nú er Píkasjey eisini eitt blað.
Í blaðnum kanst tú lesa um ymisk dýr og nógv annað spennandi og stuttligt. Vit hava eisini prátað við børn um ymiskt, sum tey gera. Og so hava vit gjørt ítriv og nógvar uppgávur bara til tín at hugna tær við.
Men tað er ikki bara Píkasjey, sum roynir okkurt nýtt. Fyri kortum fóru 716 børn í skúla fyrstu ferð.
Tað er spennandi at royna okkurt nýtt og við hvørt eisini eitt sindur ræðandi, tí tú veitst ikki rættiliga, hvat tú kanst vænta tær.
Sum fyrstu ferð tú skalt til tannlækna. Fyrstu ferð tú fert at venja fótbólt. Ella fyrstu ferð, tú fert at sova hjá onkrum. Tá kitlar eitt sindur í búkinum.
Og beint nú eru firvaldar ikki bara á pikasjey.fo, men eisini í búkinum hjá okkum, nú fyrsta Píkasjey-blaðið kemur út. Vit eru so spent at vita, um tær dámar blaðið og um tú fert at gerast haldari.
Endamál:
Hesar reglur eru galdandi viðvíkjandi telefonnýtslu:
1. -7. flokkur:
Atgerðir:
Vh Skúlastýrið
Um barn tykkara er sjúkt, skulu tit skriva mær eitt sms ella hava seðil við, tá ið tað kemur aftur í skúla. Um vit eingi boð fáa, verður hetta skrásett sum "frávera uttan loyvi".
Um tit biðja frí í ein/tveir dagar, skal eg hava boð um hetta frammanundan. Um talan er um meira enn tveir dagar, skulu tit senda teldupost til: skulatrod@skulin.fo
Vh. Sonja (215797)
Føroyskt og evning: Sonja í Gong, flokslærari - tlf: 215797 og t-post: sg0208f4@skulin.fo
Støddfrøði: Berit Norðoy
Heimst.: Jóngerð Simonsen
Kristni: Katja Kjartansdóttir
Tónleikur: Hjørdis Hávarsá
Ítróttur: Ragnhild Ellingsgaard, Sonja í Gong, Elmar Krosstein, Tummas Joensen og Andrias Magnussen
Annað: Jóngerð Simonsen (føroyskt) og Anna E. Gøte (støddfrøði)


text:
Reglur fyri rúsevni í ferðsluni
Tað er ikki loyvt at koyra ávirkað/ur av rúsevnum. Tað er ikki loyvt at hava dusandi (euforiserandi) evni í blóðinum. Hetta merkir, at ikki er loyvt at koyra bil, um blóðið hjá tær inniheldur rúsevni, sum eru flokkað sum vandamikil fyri ferðslutrygdina.
Hámark
Ásett er eitt hámark (nullmark) fyri hvørt einstakt evni. Hámarkið verður brúkt, tá blóðroyndir verða greinaðar í sambandi við rættarmál. Er innihaldið av virknum evni í blóðinum undir hámarkið, er royndin negativ. Er innihaldið hægri enn hámarkið, er royndin positiv, og tú verður ákærd/ur fyri at hava brotið hámarkið.
Rúsevni umfatað av hámarki
- Amfetamin (speed)
- Kokain
- Cannabis (Hash, marihuana, pot)
- LSD
- Ecstasy
- Heroin
- Soppar, sum innihalda psilocin og psilocybin
- Khat
- Poppers (amylnitrit)
- GHP (fantasy)
- Morfin
- Metadon
- Benzodiazepiner
Hvussu leingi kann hash verða ávíst í blóðinum?
Tað er innihaldið av virknum evnum í blóðinum, THC, sum verður mált, tá ávísast skal, um ein bilførari er farin um hámarkið í mun til hash/cannabis. THC kann ávísast í nógvar tímar ella dagar, eftir at tú hevur tikið tað – hvussu nógv valdast um, hvussu tú hevur tikið tað og nøgdina.
Óvirkna niðurbrótingarevnið av cannabis eitur THC-sýra. THC-sýra kann verða ávíst í eini landroynd heilt upp í fleiri vikur, eftir at tú hevur tikið cannabis. Mátingin av THC-sýru í landinum verður tó ikki brúkt sum prógv at vísa á, at farið er um hámarkið.
Heilivágur
Ávís sløg av heilivági hava í sær dusandi (euforiserandi) evni. Pínudoyvandi heilivágur kann eitt nú hava morfin í sær, og nerva- og svøvnheilivágur kann innihalda benzodiazepinir. Tekur tú slíkan heilivág, kanst tú bara koyra bil, um tú heldur teg til ávísingar frá læknanum í mun til bilkoyring. Læknin kann eitt nú viðmæla, at tú bara koyrir bil eitt ávíst tíðarskeið ella eitt ávíst tímatal, eftir at tú hevur tikið heilivágin.
Fylgir tú ikki tilráðingunum frá læknanum, um tú t.d. tekur meira heilivág enn ávíst, ella um tú koyrir bil, hóast læknin hevur frámælt hesum, so kanst tú verða skuldsett/ur fyri at fara um hámarkið. Koyrir tú bil eftir at hava tikið heilivág við dusandi (euforiserandi) evnum, og læknin ikki hevur ávíst heilivágin, verður tú skuldsett/ur fyri at fara um hámarkið.
Les meira um heilivág og ferðslu.
Kelda: Sikker Trafik


text:
Marjun Lavarsdóttir, nevnd “vísa Marjun”, í Øravík í Suðuroy var systir til teir tiltiknu larvasarsynirnar. Pápin, Larvas (Lavars) í Øravík, hevði konu av Strondum í Eysturoy. Ein bróðursonur Marjunar var hin navngitni Óli Jarnheysur, sum greint er frá í søguni um hann.
Marjun hevði so ógvuliga stórt enni og varð eyknevnd “Stóra Panna”. Hon var á Finnmarkini í Noreg eina tíð til at søkja lekidóm fyri bein sítt, sum hon hevði brotið; men tá ið hon kom aftur, var beinið bogið á henni. Síðan var hon kallað Haltabein ella Hjólbein. Einki barn átti Marjun, tó at hon var tríggjar ferðir gift; men í tann stað tók hon bróðurdóttur sína til fosturs og legði allan sín alsk á hetta barn. Vøkur var fosturdóttir Marjunar, og ikki trutu fríggjararnir, ið vildu fáa hana til konu. Í teirra tali var Páll við Kvíggjá í Sumba. Gentan var góð við Páll aftur; men Marjun legði við, at, kundi hann sláa allan Øravíkar bø uttan at brýna líggjan einans ferð, so skuldi hann eiga gentuna: annars ikki.Páll helt seg til at royna, og ein kona í Øravík, sum var ættað av Krossi í Sumba og væl kend við Páll, gav honum ein líggja, men legði við, at hann mátti ikki hyggja at eggini, um hann so sló í stein; tí annars dugdi líggin ikki meira. Páll tók at sláa; hugaliga gekk, tí frálíka væl beit líggin. Mestur allur bøurin var sligin - bert trý sátulendi vóru eftir: tá sló Páll líggjan so dygt í ein stein. Hann hvakk við og hugdi aftur í eggina: einki sakaði líggjanum. Men tá ið hann tók við aftur at sláa, tá beit líggin ikki meira. Páll varð at brýna hann og fekk so ikki gentuna. Hon varð seinni gift við Rádna Dániali (Daniel Clemensen “Ostindiefarer”, sonur harra Klæmint, sandoyarprestin), sum kom til sýslumansembætið í Suðuroy
Jakob Jakobsen: ”Færøske folkesagn og æventyr”, 1898-1901
Sagnirnar eru her endurgivnar við Hammershaimbs stavseting eftir útgávuni:
Jakob Jakobsen: "Sagnir og ævintýr" , fororð eftir Mariu Mikkelsen, 1. útg. 1925, 2. útg. 1984-85.


text:
Virðisløn til Ungt listafólk 2017 - Konni Kass
Mentan24-01-2018 - 22:06 - Jóanis Albert Nielsen
Mentamálaráðið: Virðisløn til Ungt listafólk 2017 verður latin Konni Kass, tónleikara, við hesi grundgeving:
Síðan hon trein inn á føroyska tónleikapallin, hevur Konni Kass longueyðmerkt seg sum eitt evnaríkt, tilvitað og roynt listafólk í mun til sínunga aldur.
Konni hevur fingið tónleikin í vøggugávu, og hennara evni eru eyðsýnd.Tó røkkur hetta bert til eitt vist, tí miðvíst arbeiði skal eisini til, umrøkkast skal á mál. Listaliga virkið hjá Konni prógvar júst, hvussu týðanditað er at menna tær gávur, ið eru falnar einum í lut, og hvussu tað loysirseg at gera sær ómak í yrkisligu tilgongdini.
Fyrst fór hon á tónlistaskúla í Svøríki, síðan setti hon sjøtul á yrkisleiðinasum oddakvinna í egnum bólki. Saman við bólkinum hevur Konni mentsín egna stíl, har allir tættir hanga saman: rødd, lagsmíð, tekstir, ljóðmynd,framførsla, myndir, grafikkur, klæði og rørslur.
Miðvísa arbeiðið hevur vunnið Konni og bólkinum viðurkenning bæði íFøroyum og uttanlands. Í 2017 var hon tríggjar konsertferðir í Evropa.Harumframt hevur bólkurin spælt á fleiri festivalum í Norðurlondum og
Evropa, og fyri framman standa uppaftur fleiri framførslur. Konni Kassvar kosin ársins nýggja navn á “FMA - Føroysku Tónlistavirðislønunum”í fjør. Rósta debutútgávan Haphe kom út á plátufelagnum Tutl í 2016, ogKonni og bólkurin eru longu farin í gongd við næstu útgávuna.
Fyri miðvísa, listaliga og evnaríka arbeiðið fær Konni Kass heiðurin Ungtlistafólk 2017.


text:
Lakssild (silvurøksættin)
Maurolicus muelleri (Gmelin, 1789)
Stødd: Vanlig longd er millum 4 cm og 6 cm. Í mesta lagi 8-9 cm.
Dýpi: Hon er uppsjóvarfiskur á djúpum vatni, undan vatnskorpuni á nátt og niður á umleið 400 m í dagslýsi. Onkuntíð sæst hon inni á grunnum vatni um náttina.
Litur: Um bakið er hon svørt, síðurnar skína silvurlittar. Hon hevur nógv og týðilig ljósgøgn.
Teinar: R 9-11; U 16-19; B 6-7; G 19-24.
Lýsing: Lakssild hevur eina lítla ryggfjøður og eina fitifjøður, sum situr millum stertin og ryggfjøðurina, eina gotfjøður og stórt høvd. Hon er mjáur fiskur, smøl og eitt sindur høg. Hon hevur nógv upprendan kjaft.
Eyðkenni: Støddin, litirnir og ljósgøgnini.
Týdningur: Hon hevur ikki vinnuligan týdning.
da: Laksesild, en: Pearlside, fr: Maurilique de Miller, ís: Gulldepla, no: Laksesild, tý: Lachshering
Útbreiðsla: Lakssild er undir Íslandi og Føroyum suður móti Antarktis. Í Miðjarðarhavinum, Kyrrahavinum og sunnarlaga í Indiahavi. Er eisini við Hawaiioyggjar. Í Vesturatlantshavinum er hon frá 40°N suður til Falklandsoyggjarnar. Lakssild er vanlig undir Føroyum og sæst ofta í fiskamaga og á troldekki, dottin úr netinum.
Mouritsen, Rógvi: Fiskar undir Føroyum. Føroya Skúlabókagrunnur og Fiskirannsóknarstovan. Tórshavn. 2007.
Ljósfiskar Stomiiformes
Í hesum hópinum eru 5 ættir, 53 slektir og 391 sløg:
Av teimum eru undir Føroyum skrásettar 3 ættir við 7 slektum og 8 sløgum:
Yvirhøvur smáir fiskar, ið hava ljósføri runt um á kroppi og høvdi. Summir hava finnu. Nakrir hava roðslu, aðrir ikki. Summar av fjaðrunum mangla á nøkrum sløgum. Onkrir hava fitifjøður undir sporlinum. Flestir eru dimmir á liti, og nakrir eru silvurblankir. Ljósfiskar eru bæði djúpt og ovarlaga í sjónum.


text:
Orð: Petur Jacob Sigvardsen
Viðmerking: Yrktur 10. september 2007.
Spitalskir tíggju mans í fylgi gingu,
tá eyga teir á Jesus Kristus fingu.
“Miskunna okkum, meistari!” teir bóðu,
sum deyðasjúkir, einsamallir stóðu.
Og allir tíggju reinsaðir víst vórðu.
Men níggju bert til bygda aftur fóru.
Tann eini tó til Guds sær aftur vendi;
hann lov og tøkk og heiður honum sendi.
Bert hesin eini hoyrdi heilsan sína:
“Statt upp og gakk tú glaður gøtu tína.
Tín trúgv hon frelsti teg!” Tað Jesus segði
við hann, sum aftur leið til Guds sær legði.
Av synd og skuld vit órein eru vorðin,
tí var Guds sonur her í heimin borin
at reinsa og at bjarga oss úr deyða,
tí reis hann upp á páskamorgni reyða.
Men skalt tú, maður, heilsubót tær fáa,
so skunda tær, tú enn kanst honum náa,
ið víst vil frið og frelsu øllum veita,
sum her í trúgv og lýdni til hans leita.


text:
Heima á Sandi eru risastórar veltur við ymsum sløgum av eplum. Tí hava tey eplafestival um heystið. Her síggja vit Ottar í Uttastovu á Sandi. Hann er bóndi og veltir nógv epli. Her vísir hann okkum í fimm minuttir, hvussu vit seta epli niður. Tað er lætt at gera tað rætt, bara tú hevur eina skeið og ein spaka!
Uppgávur:
1 Nær seta vit epli niður?
2 Nær taka vit epli upp?
3 Hví hava tey ein Eplafestival á Sandi?
4 Hvønn týdning man tað hava fyri bygdina at hava ein tílíkan festival?
5 Kannið eftir, um aðrar bygdir hava aðrar festivalar hesa ársins tíð!


text:
OGNIR til sølu/leigu
BYGDARRÁÐSFUNDIR
LÝSINGAR
Arbeiðsfólk at sláa
freist at søkja: 23.05.2018
Námsfrøðingur til dagstovnaøkið
freist at søkja: 30.05.2018
Reingerðarfólk til Látipípuna
freist at søkja: 30.05.2018
KORT
VEÐRIÐ
Felags foreldrafundur í Vestmanna Skúla
29.09.2014
Felags foreldrafundur verður í auluni í Vestmanna Skúla 30. septembur kl. 19. Vit fáa vitjan av Guðrun Horn, sum kemur at hava spennandi fyrilestur fyri okkum við evninum: Hví rørslur?
Ein stór donsk kanning frá 2011 vísir á, at 3. hvørt barn hevur motoriskar avbjóðingar.
Vit vita ikki, um hetta er soleiðis í Føroyum, men víst verður á, at tá børn hava vánaligan motorik, hava tey ofta trupult við at fylgja við í skúlanum. Tá er tað ikki bert motoriskt, men eisini í innlæringini og kunnu tey somuleiðis hava órógv í kroppinum.
Umvent vita vit, at børn sum tíðliga í lívinum gerast fysisk aktiv, læra skjótari og gerast enn betur til at hugsavna seg.
Hetta er alt góðar orsøkir til at geva rørslumenningini størri ans.
Vit kunnu hugsað um, hvussu vit menna eitt gott umhvørvi til at røra seg bæði inni og úti.
At vit sum foreldur eru fyrimyndir, við at vísa gleði og sjálvi hava hug til at brúka kroppin.
Guðrun hevur sjálv onnur verði við til at geva út eitt hefti um rørslur. Hefti eitur: Latið børnini spæla. Høvið verður at keypa hefti á foreldrafundinum.
Vit gleða okkum at síggja nógv foreldur til foreldrafundin.
Skúlastýrið í Vestmanna
KOMMUNUSKRIVSTOVAN
Vestmanna kommuna
Bakkavegur 8
Postboks 91
FO-355 Vestmanna
Tel. +298 770 100
Fax +298 770 101
vestmanna(a)vestmanna.fo
Kommunuskrivstovan er opin:
mánadag-fríggjadag
kl. 9.00 - 15.00
Kontunummur
Eik Banki: 9181-123.097.4
Bank Nordik: 6460-110.628.9
Suðuroyar Sparikassi: 9870-997.298.7
Barnaansing: 6460-156.028.1
Staðið FM 101
Sunnukvøld frá kl. 21
Hóskvøld frá kl. 21 (endursendingar)


text:
Tað fært tú møguleika til hjá okkum, tí samstundis sum tað góða handverkið altíð hevur verið okkara
Í samband við ymiskt, sum seinastu tíðina er skriva um grøna orku og hitapumpur vilja vit koma við n
Eini hjún skiftu sær nevniliga oljufýrið út við einari hitapumpu fyri tveimum árum síðani, og tey
Fyrilestrar hjá Demich um jarðhita
Áhugaverd grein í ingeniøren um sjógvhitapumpuskipanina á Boðanes- heiminum, ið Demich hevur gjørt
Demich selir í dag vanligar oljuketlar frá finsku fyritøkuni Termax. Hesir ketlar hava verði á Føroyska markanðinum í nøkur ár, og roynast sera væl.
Hesir ketlar finnast í fleiri útgávum, høgir og lágir, roykrør upp og aftur.
Vit geva tær fegin eitt óbindandi tilboð við og uttan uppseting.


text:
Keypa bústað
Fyri fólk flest er eitt bústaðarkeyp ein sera stór avgerð og helst tann størsta íløgan, tá ið samanum kemur. Hvar vilt tú búgva? Leitar tú eftir einum rúmligum sethúsum við plássi til alla familjuna, ella kundi tú hugsað tær eina minni íbúð uttan nógv viðlíkahald? Og hvussu vilt tú hava ráð til at liva, tá ið tú ert vorðin sethúsa- ella íbúðareigari?
Ein stór avgerð
Annaðhvørt tú ynskir at kunna ferðast javnan ella hava ráð til okkurt serstakt frítíðarítriv, so er tað umráðandi, at tú eisini leggur upp fyri hesum, tá ið tú hugsar um at keypa bústað. Bústaðurin er tann størsta mánaðarliga útreiðslan hjá teimum flestu, og tí hevur keypið stóra ávirkan á tíni yvirskipaðu peningaligu viðurskifti.
Hvussu nógv kanst tú keypa fyri?
Royn okkara roknara, ið kann geva tær eina ábending um tínar møguleikar.
Tosa við okkum í góðari tíð
Tosa við okkum tíðliga í tilgongdini, so vit kunnu hjálpa tær at røkka tínum máli. Vit hava drúgvar royndir við at ráðgeva øðrum í somu støðu og kunnu tí skjótt hjálpa við at geva tær eitt yvirlit yvir tínar møguleikar.
Sama um tað er fyrstu, aðru ella triðju ferð, tú ætlar at keypa ein bústað, so er nógv at hugsa um og taka støðu til. Ofta er talan um eina langa tilgongd, og nógv viðurskiftið eru, sum skulu umhugsast.


text:
- Tíðindi, mentan og ítróttur
Semja undirskrivað
Fíggjarmálaráðið og Kommunulæknafelag Føroya hava í dag skrivað undir semju, har verandi sáttmálar eru endurnýggjaðir fyri trý ár.
Fíggjarmálaráðið skrivar, at í semjuni liggur, at samlaði kostnaðurin av kommunulæknaskipanini, sum í dag er um leið 65 mió. kr. árliga, fer at hækka upp í um leið 68,2 mió. kr.
Lønarpartarnir hjá kommunulæknunum eru grundgjald, eftirlønargjald og basisgjald, umframt gjald fyri veitingar. Allir hesir partar eru hækkaðir, men eru ikki eins fyri allar kommunulæknar.
Semjan inniber eisini, at kommunulæknin fær eina hægri veiting, tá ið hann fer út á heimavitjan. Tað fer væntandi at lætta um, nú sjúklingar verða skjótari útskrivaðir av sjúkrahúsunum, sigur Fíggjarmálaráðið
Hartil er avtalað, at partarnir skulu arbeiða víðari við, at viðgera ymisk evni, hetta fyri at betra um samstarvið millum kommunulæknarnar og myndugleikarnar og at betra um tænastuna. Serstakt nevnd eru læknavaktin, samstarvsnevndin og kt-skipanin Cosmic. Hartil verða tryggingarviðurskiftini greinað.
Fíggjarmálaráðið fegnast um, at semja er gjørd, soleiðis at tey, sum hava tørv á læknahjálp, ikki longur skulu liva í óvissuni.


text:
Tíðindaskriv
16.05.2017 - 18:21
Mentan > Mentan > Bygdamentan
Hósdagin 6. juli og leygardagin 8. juli verður ein serlig náttúru, mat- og mentunaruppliving í Hattarvík, í fótasporum Floksmanna.
Hugskotið eiga Gutti Winther, kokkur, og Símun Gullaksen, bóndi, og er hetta ein avleiðing av samstarvi teirra í sendingini “Spískamarið” í 2014, har tað millum annað varð borðreitt við langtíðarstoktum lambskjøti, sum varð niðurgrivið og stokt í 4 til 5 tímar undir jørð.
Túrurin byrjar í Hvannasundi um morgunin, har ferðast verður við Rituni til Hattarvíkar. Í Hattarvík verður fari í land á Trøllagjónni, har vertirnir takað ímóti og kósin verður sett beinleiðis til teigar floksmanna, við liðuna av Bakkahjallinum, har kynt verður undir bálinum.
Síðani verður borðreitt við einum mergjaðum morgunmati, har serføroyskur viðskeri er á matarlepanum, skerpikjøt, rullipylsa, kjøtpylsa, egg vm. - alt úr tí serføroyska kovanum.
Eftir hetta verður ein gongutúrur niðan á Eystfelli. Gingið verður niðan á Knúk og síðani allan vegin fram við eggini. Hugt verður omanyvir Bispin (Stapan) og niður í Leypurskorð, har bert tann eini veðrurin húsast. Framhaldandi verður gingið oman ígjøgnum Líðina og inn í Uppistovugarðin. Hesin túrur tekur umleið tríggjar tímar. Á túrðinum verða ferðaleiðarar og hjálparfólk, og greitt verður frá ymiskum søguligum á vegnum.
Komin oman úr haga, verða gestirnir móttiknir av kokkinum og verða annars við til at grava máltíðina upp og borðreiða. Afturvið verða føroyskt framleiddir snapsir og serlig bryggjað floksmannabjór frá Føroya Bjór, sum inniheldur ymiskar góðar urtir úr Eystfellinum.
Undir borðhaldinum verður undirhald, tónleikur og frásøgur, umframt at onkur kemur at hugleiða eitt sindur um serliga føroyska matmentan.
Eftir borðhaldið verður fari uppá gólv. Farið verður úr Hattarvík aftur við Rituni um kvøldið.
Sí myndir frá Floksmannadegnum í fjør her: Floksmannadagur í Hattarvík - serlig mat- og mentanaruppliving


text:
Sosialurin hevur kannað eitt øki, sum serstakliga ungdómar hava áhuga í – nevniliga lestrarstuðulin og útbúgvingarøkið. Og hvat søgdu flokkarnir áðrenn seinasta val?
Sambandsflokkurin: Útbúgvingarstuðul skal veitast lesandi úr 16 ára aldri.
Javnaðarflokkurin: Stakir uppihaldarar skulu hava barnaískoyti og dupultan lestrarstuðul.
Fólkaflokkurin: Skattafrí útleiging økir útboðið á íbúðum, so tað gerst bíligari hjá ungum at leiga.
Niðurstøðan hjá Sosialinum er at: "nú valskeiðið er meira enn hálvrunnið, at ikki bert eru hesi vallyfti ikki sett í verk – haraftrat hevur samgongan skorið lestrarstuðulin til heimabúgvandi, sett aldursmarkið fyri hægra stuðulin upp til 20 ár, og lestrarstuðulin minkar við 10 prosentum so hvørt lesandi fáa meira enn 10.000 krónur í løn um mánaðin."


text:
Toymið vitjar Skarð
Tann 5. juni í 2013 var toymið og vitjaði á Skarði. 14 fólk vóru í hópinum, ið fór avstað. Túrurin byrjaði í bygdini Kunoy, og síðani var fari til gongu tvørtur um Skarðsgjógv og niðuraftur til Skarðsbygd. Við á túrinum høvdu vit frágreiðingarfólk og eisini filmsfólk. Sostætt var høvi at fáa góðar innlivingar í hvussu fólki livdi her fyri 100 árum síðani, áðrenn bygdin avtoftaðist.
Túrurin tók meira enn nakrar fáar tímar. Filmsfólkini vit høvdu við okkum, tóku millum annað upp filmin á heimasíðuni, umframt aðrar løtumyndir.
At uppliva og kenna hesa ferðini á egnan kropp, samstundis sum vit fingu góða og holla frágreiðing, gjørdi okkurt við øll ferðafólkini. Júst hvussu, er sjálvandi ymiskt fyri tann einstaka, tó vóru øll á einum máli um, at hetta hevði verið ein ógloymandi túrur. Toymið kundi nú betur skilja søguna og nærumhvørið hjá teimum í búðu á Skarði, nakað í kemur at gagna leikinum væl. Í bygdini sjálvari fekk bólkurin eina greiða lýsing av hvør hevði búð júst hvar, og hvørjir eftirkomarar vóru eftir hesi hús.
Heldur enn at ganga alla leiðina yvirum aftur Skarðsgjógv, var bátur eftir okkum við gomlu lendingina hjá Skarðsmonnum, sum sigldi okkum aftur til Havnar.


text:
Hvítabjørn
Hvítar, vakrar og villar. Og so er hon størsta ránsdýrið, sum livir á landi.
Hvítabjørn heldur til í Arktis, tað vil siga í økinum kring Norður pólin. Hon er skapt til at liva í kulda.
Skinnið er ógvuliga tætt og oljut, og undir húðini er eitt tjúkt lag av fiti. 30 kuldastig passar hvítabjørnini allarbest. Og hóast tað frystir 40 stig, frystir hon ikki. Og tað ger hon heldur ikki, tá ið hon svimur í tí kalda sjónum.
Inntil fyrst í 1970unum var loyvt at skjóta hvítabjørn. Men tá var talið av bjarnum so lítið at avgjørt varð at friða hana fyri vinnu ligari veiðu. Fyrstu 10-15 árini eftir friðingina vaks talið av bjarnum nógv, men eftir tað hevur stovnurin næstan staðið í stað. Í dag eru bara einar 20.000 hvítabjarnir til.
Les meira um hvítabjørn í STROK 1 | 2018. Har er eisini ein kul ynskimynd.


text:
Báðir føroyingarnir vunnu í dag í kappingini um meistaraheitið fyri einstaklingar í talvi fyri evropeiskar smátjóðir, nevnd Small Nations. Kappingin fer fram í Klaksvík.
Helgi Dam Ziska og Olaf Berg vunnu báðir í sætta umfari í dag móti telvarum við lægri styrkitali enn teir. Helgi vann á Renato Frick úr Liktinstein og Olaf á Peter Kirby av Guernsey.
Helgi hevur vunnið øll seks talvini higartil og er einsamallur á odda. Honum næstur er annar stórmeistarin í kappingini, Igor Efimov úr Monako. Olaf Berg veitti honum einasta ósigurin í gjár.
Tveir bólkar
Líkt er til, at telvararnir skilja seg sundur í tveir flokkar. Seks telvarar fara undan hinum fýra. Í fremra endanum eru báðir føroyingarnir saman við telvarunum úr Monako, Luksemburg, Andorra og øðrum úr Kýpros.
Tað hevur gingið upp á stás hjá føroyska stórmeistaranum, men teir tríggir, sum hann hevur eftir at telva ímóti, teljast allir millum harðastu kappingarneytarnar. Í morgin hevur Helgi svarta fólkið móti Kleridis úr Kýpros, leygardagin er tað við hvitum móti Fred Berend úr Luksemburg, og sunnudagin verður so finalan við svarta fólkinum móti Igor Efimov.
Støðan í Small Nations-kappingini eftir sætta umfar:
1 GM Helgi Dam Ziska (Føroyar) 6
2 GM Igor Efimov (Monako) 5
3 IM Fred Berend (Luksemburg) 4½
4 IM Aloma Vidal (Andorra) 3½
5 Paris Kleridis (Kýpros) 3½
6 Olaf Berg (Føroyar) 3
7 Peter Kirby (Guernsey) 1½
8 Stelios Theocharous (Kýpros) 1
9 Krysztof Belzo (Jersey) 1
10 Renato Frick (Liktinstein) 1


text:
Stór uppliving at umboða Ravn Watches og Føroyar
13-02-2018
- Tað letur hurðar upp at siga, at tú ert 'Former Prime Minister,' sigur Kaj Leo Holm Johannesen umboðsmaður fyri Ravn Watches
Kaj Leo Holm Johannesen, fyrrverandi løgmaður, var seinastu viku í Bretska meginlandinum sum umboðsmaður fyri føroysku fyritøkuna Ravn Watches.
Hetta var ein av heimsins størstu ur- og smúkkuframsýningum í heiminum og vit hittu nógv áhugaverd fólk, sigur fyrrverandi løgmaður. Og tað at siga, at hann var 'former Prime Minister of The Faroe Islands' lat nógvar dyr upp.
Morgunsendingin tosar við Kaj Leo Hom Johannesen


text:
Merking
Fýrverkslutir skulu hava uttanáskrift, sum eyðkennir lutin og helst fabrikatnummar og annaðhvørt navnið hjá fabrikanti (innflytara) og heimstað ella vørumerki hansara ella serstakt eyðkenni. Verður vørumerki ella eyðkenni nýtt, skal Føroya Landfúti hava frásøgn um tað.
1) Rakettir, sum skjóta frá sær reyðar stjørnur, 2 rakett-fallskýggjabluss, sum geva reytt ljós og 3) royksignal, sum geva orangegulan royk og hartil annað signalfýrverk (bumbur, kanónslag og summi handbluss) skulu eisini vera týðuliga merkt við bókstavinum “S“.
Á størri fýrverkslutum skal eisini standa stutt nýtsluleiðbeining. Størri fýrverkslutir, sum vanliga eisini í heilsølu verða seldir í smáum, til dømis størri rakettur og sólir, skal uttanáskriftin og bókstavurin “S“ standa á hvørjum lutinum sær, minni fýrverkslutum á tí sum uttanum teir er.
Fýrverk skal vera merkt áðrenn tað verður latið út frá sølustaðnum.


text:
Atlantic Airways legði 2016 aftur um seg við 28 milliónum krónum í avlopi eftir skatt og methøgum ferðafólkatali. Flogfelagið tillagar alsamt virksemið til frama fyri kundarnar við lægri ferðaseðlaprísum, og stundvísið við fráferðir er batnað triðja árið á rað
Raksturin er góður, og virksemið hjá flogfelagnum er væl skipað. Soleiðis tók nevndin í Atlantic Airways stutt saman um 2016 á ársaðalfundinum í dag.
Atlantic Airways hevði 28 milliónir krónur í avlopi eftir skatt í 2016, og tað er 10,4 millionir krónur meira enn í 2015, tá avlopið eftir skatt var 17,6 milliónir krónur. Inntøkurnar tilsamans øktust úr umleið 502 milliónum krónum í 2015 upp í 518 milliónir krónur í 2016.
282.000 ferðafólk flugu á rutunetinum hjá Atlantic Airways í 2016, sum var metár hjá flogfelagnum. Tað er 15.000 fleiri ferðandi sammett við 2015, tá ið ferðafólkatalið var 267.000, og hetta svarar til ein vøkstur á seks prosent.
- Atlantic Airways setir Føroyar og føroyingar fremst dag og nátt, og hevur Føroyar sum hornastein. Tað gleðir meg, at vit seinnu árini hava megnað at handfarið stórar broytingar í virkseminum við lægri ferðaseðlaprísum, nýggjum rutum, flogførum og tyrlum, samstundis sum vit hava ein sunnan rakstur, staðfestir Niels Mortensen, nevndarformaður í Atlantic Airways.
Gjaldførið var 130 milliónir krónur við árslok 2016, og tað er 87 milliónir krónur hægri sammett við ársbyrjan, tá felagið hevði 43 milliónir krónur í tøkum peningi.
Fleiri ferðafólk og eitt hægri nýtslustig eru m.a. orsøkir til góða raksturin og ársúrslitið, umframt at sølan av gomlu tyrlunum, lægri kostnaður á brennievni og økt avlop í tollfríu søluni í Vága Floghavn, sum Atlantic Airways eigur helvtina av, gera góðan mun í tølunum.
Atlantic Airways hevur, síðani felagið varð stovnað, marknaðarført Føroyar uttanlands, og nevnd og leiðsla fegnast, at úrslit nú sæst av hesum.
Nevndin fegnast eisini um, at stundvísið við fráferðir alsamt batnar. Í 2016 var flogið rættstundis í 86 prosentum av øllum fráferðum – t.e. seinking styttri enn 15 minuttir. Talan er um eina øking á tvey prosentstig sammett við 2015. Samanumtikið hevur íløgan hjá flogfelagnum í tøknifrøðina RNP AR 0,1 havt við sær, at stundvísið er batnað 11 prosentstig seinastu trý árini.
- Vit eru serútgjørd at lenda trygt í Vágum í munandi verri sýni, enn onnur flogfeløg megna, og hetta er ein styrki hjá okkum, sum leggja dent á at hava Føroyar sum snúningsdepil í flúgvingini. Vit hava brynjað okkum til kapping við einum regluligum, smidligum og fjølbroyttum rutuneti við góðum tænastum, sigur Niels Mortensen, nevndarformaður.
Hann vísir m.a. á, at Atlantic Airways knýtir Føroyar at umheiminum við 11 ferðamálum beinleiðis úr Vágum.
Atlantic Airways tók eitt stig, sum gagnar ungdóminum, tá felagið setti í verk serstakan ferðaseðil til ung og lesandi. Ferðaseðilin, sum nevnist SVEIGGJ, hevur til endamáls at gera tað lættari og bíligari hjá teimum ungu at ferðast millum Føroyar og útheimin á fjølbroytta rutunetinum hjá flogfelagnum.
Nýggja talgilda Súluskipanin er eitt nýtt átak hjá Atlantic Airways, eftir at SAS segði upp EuroBonus-avtaluna við føroyska flogfelagið bert hálvt annað ár eftir, at Atlantic Airways hevði gjørt avtalu við SAS um EuroBonus.
- Nýggja Súluskipanin er dømi um, at vit tillaga okkum skjótt og væl eftir broyttum umstøðum til frama fyri okkara trúgvu kundar, vísir Niels Mortensen, nevndarformaður, á.
Nýggja A320 flogfarið hjá Atlantic Airways kom í flotan stutt fyri jól í 2016. Í summar fer flogfelagið at leiga eitt A320 flogfar aftrat, sum kemur í staðin fyri eitt A319, ið Atlantic Airways hevur langtíðarleigað seinnu árini, og sum fer úr flotanum í september.
Nevndin í Atlantic Airways, ið øll varð afturvald á aðalfundinum í dag, fegnast samanumtikið um eitt gott ár og um stóra arbeiðið, sum leiðsla og starvsfólk hvønn einasta dag útinna fyri at veita eina góða tænastu.
Vinaliga
Atlantic Airways
Fleiri upplýsingar fáast hjá Niels Mortensen, nevndarformanni, á tel. 21 69 28.


text:
Orð og lag: Jákup Eli Joensen
1. Eg skíti á tað, um eg onga gentu havi sum elskar meg,
og eg skíti á tað, um eg ongar vinir havi, tí mín besti vinir er Gin.
Eg fekk mær frelsarin í mítt lív, men hann skoytti ei um meg,
tað er, tí at eg livi, sum ein drekkandi sál, sum druknar sorgirnar
Tí at einki er sum at drukna sínar sorgir, tá sjálvsálit ikki er mær nær.
Í barnagarðinum var eg tann einasti, sum drakk heimabryggj.
2. Míni nærmastu eru rýmd frá mær, tí at eg gangi soleiðis, sum eg gangi,
og eingin tímir, at koma, at vitja meg, men hvat helviti rakar tað meg?
Eg hevði eitt arbeiði, og eitt lív inntil syndin druknaði meg,
so nú drekki eg av tí rúsandi keldu, sum førir til paradís drukk.
Tí at einki er sum at druknað sínar sorgir, tá sjálvsálit ikki er mær nær,
í barnagarðinum var eg tann einasti, sum drakk heimabryggj.
3. Tí eingin elskar meg, men tá veit eg, at ginið besti vinur mín er.
Og eingin genta tímir at ganga saman við meg, tí eg follin eri frá.
So nú fyllið eg sterka vesku niður í meg.
Tí at einki er sum at drukna sínar sorgir, tá sjálvsálit ikki er mær nær,
í barnagarðinum var eg tann einasti, sum drakk heimabryggj.
Tí at einki er sum at drukna sínar sorgir, tá sjálvsálit ikki er mær nær,
í barnagarðinum var eg tann einasti, sum drakk heimabryggj.


text:
Orð: Lina Sandell
Lag: Johannes Beck
Týtt: Victor Danielsen
Upprunaheiti: Hur kan du leva utan Jesus?
1. Áh, kanst tú liva uttan Jesus,
tann vin, sum aldri svíkur teg,
tó alt á jørð kann doyggja, følna
og áðrenn kvøld umskifta seg?
Ja, kanst tú gleðast, læa, syngja
og ikki kenna Jesu navn,
og kanst tú bera dagsins byrði
og eiga onga sálarhavn?
2. Býr ikki djúpt í tínum hjarta
eitt róp um lukku, frið og ljós,
og sært tú ei á mongum stundum,
at vónleys er til síðst tín kós?
Var ei á tínum bestu løtum,
á lívsins føgru summartíð
í hjartanum ein longsil eftir
tí friði, Guds børn gleðast í?
3. Og kendi tú ei djúpast inni
ein tosta, sum ei sløkkjast kann
í nøkrum lívsins ljósa dreymi,
í nøkrum, sum á fold tú fann?
Sig, hoyrdi tú á náttarvøku
ei mangan Hirðans eymu rødd:
Eg doyði fyri teg at frelsa,
lat upp, áh, sál, so troytt og mødd!
4. Tín tunga, svára syndabyrði,
áh, tyngdi hon ei mangan teg,
og sært tú ei Guds dóm og vreiði,
tá Jesus gekk hin krossins veg?
Og hevur tú ei skilt tað gjølla,
at tú Guds lóg ei halda kann,
at øll tín vón í lív og deyða
er blóðið, sum á krossi rann?
5. Áh, kanst tú liva uttan Jesus?
Í honum Gud tín Faðir er;
hann grøðir tíni sár og lyftir
av tær ta byrði, sum tú ber.
Hann stillar hjartans djúpa longsil,
og sálin andar frí og sæl,
ja, drekkur tú av lívsins keldu,
tú aldri aftur tysta skal.


text:
OGNIR til sølu/leigu
BYGDARRÁÐSFUNDIR
LÝSINGAR
Arbeiðsfólk at sláa
freist at søkja: 23.05.2018
Námsfrøðingur til dagstovnaøkið
freist at søkja: 30.05.2018
Reingerðarfólk til Látipípuna
freist at søkja: 30.05.2018
KORT
VEÐRIÐ
Nýggjur bjargingarbátur
24.05.2007
Vestmanna Sløkki- og Bjargingarlið hevur útvegað liðinum ein bjargingarbát.
Báturin er ein gummibjargingarbátur við føstum botni. Báturin kann sigla við yvir 40 míla ferð. Báturin er góðkendur til 15 fólk, men kann taka 20-25 fólk umborð um ikki siglt verður - um t.d. bíðað verður eftir hjálp á einum vanlukkustað.
Við allari nautiskari útgerð og búnum til manningina kostar báturin góðar 250.000 kr.
Tá hugsað verður um fjølbroytta virksemið á sjónum og við sjógvin, har ofta nógv fólk samlast, er eingin ivi um, at bygdini tørvar ein slíkan bát.
Nevnast kunnu eitt nú útróðurin, alsamt vaksandi ferðavinnan við bátum her úr bygdini og stevnurnar: Fjarðastevnan og bátastevnan, har rættuliga nógv fólk savnast á og við sjógvin!
Báturin kann eftir 10 minuttum verða á nærmastu útróðrarleiðunum.
Eisini kann báturin brúkast til at leggja forðingar út í samband við oljudálking á sjónum. Her kann nevnast, at Vestmannahavnar Havn eigur neyðugu forðingarnar.
Sløkkiliðið hevur júst útvegað pumpu, sum skjótt kann siglast á vanlukkustað á sjónum, har hon bæði kann brúkast til at sløkkja og lensa við.
Vestmanna Sløkki- og Bjargingarlið hevur søkt fyritøkur og stovnar um stuðul til at keypa bátin. Nógv hava stuðla, og hesi vórðu saman við øðrum boðin at síggja bátin mikudagin 16. mai, tá báturin varð latin liðinum. Avdúkað varð á móttøkuni, at báturin hevur fingið navnið :Løjtnanturin: og skrásetingarnr: VN 112.
Báturin hevur longu verið í drift, nevniliga á bátastevnuni 19. mai, tá neyðugt varð at sleipa bát, sum hevði fingið motorbrek!
Tey, sum stuðla hava, eru:
P/F Stubbin
P/F Vestsalmon
P/F Vesturbúgvin
P/F FT Samskifti
P/F Meðalsbrekka
P/F Vest Trading
Vestmanna Handverkarafelag
Vestmanna Arbeiðarafelag
P/F Grønanes
P/F Føroya Shell
P/F Statoil Føroyar
Sp/f Røkt
Tryggingarfelagið Føroyar Pf.
Føroya Skipara- og Navigatørfelag
Føroya Reiðarafelag
P/F Vest Pack
Náttarbussurin
Sjóferðir/Skúvadal spf.
Sp/f Føniks
Vest Móti
KOMMUNUSKRIVSTOVAN
Vestmanna kommuna
Bakkavegur 8
Postboks 91
FO-355 Vestmanna
Tel. +298 770 100
Fax +298 770 101
vestmanna(a)vestmanna.fo
Kommunuskrivstovan er opin:
mánadag-fríggjadag
kl. 9.00 - 15.00
Kontunummur
Eik Banki: 9181-123.097.4
Bank Nordik: 6460-110.628.9
Suðuroyar Sparikassi: 9870-997.298.7
Barnaansing: 6460-156.028.1
Staðið FM 101
Sunnukvøld frá kl. 21
Hóskvøld frá kl. 21 (endursendingar)


text:
Fyri ikki langt síðani keypti ein kvívíkingur sær ein rættiliga lítlan hund innan úr Sunda-lagnum; hesin kvívíkingur gekk á fjall og kanska røktaði eisini; men tá ið hann fór á fjall, orkaði hesin lítli hundurin illa at fylgja húsbóndanum. Hann læt so konuna seyma sær ein serligan bróstlumma innan í kotinum, so stóran, at hundurin kundi liggja í honum.
Ein dagin, teir vóru á fjalli í ognarhaganum, var Jógvan úr næstu grannabygd norðan fyri Kvívík komin saman við mannin við hundinum, har markið er millum ognarhagan, vestmenningar og hvalvíkingar. Hundurin í lummanum hevði fingið snevil av hesum fremmanda manninum og tók til at goyggja.
Jógvan vimsar sær á til ymsar síður og hyggur rundan um seg. Jákup við hundinum sær, hvussu bilsin ið Jógvan er, gevur seg so til at gána beint upp í loft, men hvørgin talar eitt orð. Við tað at hundurin tagnar, fara teir aftur at ganga.
Skjótt aftaná fer hundurin í lummanum aftur at goyggja. Jógvan er líka bilsin og hálvt for-sagdur og hyggur til ymsar síður og heldur so fyri: “Jesus náði meg, hvar er hasin hundurin, sum eg hoyri?” Jákup sigur einki. Jógvan spyr aðru ferð og sigur: “Gud náði meg, hvar er hasin hundurin, sum eg hoyri?” Jákup, ið hevði havt nokk við at passa upp á kotafaldin fyri at krógva hundin, brast nú í látur, og hundurin leyp upp úr lummanum. Jógvan gjørdist tá heilt forsagdur og helt fyri, at slíka fjallatilgongd hevði hann ikki fyrr verið fyri, at hundur var komin úr einum manni!
Andreas Weihe: “Tjóðminni”, 1938


text:
Hvonn mettar fleiri munnar enn tú trýrt
Fyri fleiri árunum síðani kom ein fittur harri á gátt í matstovuni á hvonn. Men øvugt av øllum øðrum gestum, kom hann ikki inn á matstovuna fyri at fáa sær ein góðan búff, pasta ella pitsu. Nei, hesin fitti harrin spurdi eftir matruski og fór væl nøgdur avstað aftur við tveimum fullum spannum av burturkasti úr køkinum - tí tað sum fólk ikki vildu ella orkaðu at eta, ja tað vóru kríatúrini hjá honum glað fyri.
Tvær fullar spannir (og spannirnar eru rættiliga stórar) av mati fer burtur á matstovuni á hvonn hvønn dag - hetta vita vit, tí at matruskið verður skilt frá hinum ruskinum.
Tíbetur kom hin fitti maðurin aftur dagin eftir, og dagin eftir, og dagin eftir. Næstan hvønn dag er hann á gátt og fer avstað við øllum matruskinum - kríatúrini hjá fitta harranum munnu vera millum trúgvastu viðskifta’fólkini' hjá hvonn.
P.s. Tú ert altíð vælkomin at biða um at fáa tínar matrestirnar við heim - og stúr ikki, fittu hønurnar og gæsnar skulu nokk fáa at eta kortini.


text:
Sverri Egholm
19.05.2017 - 16:35
Tíðindi > Samfelag & Politikkur > Landspolitikkur
- Um tit ikki vilja javnseta samkynd við hinskynd, sigið sum er. Ikki goymið tykkum aftan fyri eitt misálit, segði Sonja Jógvansdóttir, uttanflokka kvinna.
Eftir ætlan skuldi løgtingið annars taka endaliga støðu til spurningin um borgarvígsla, men andstøðan valdi ístaðin at leggja misálit á løgmann. Orsøkin til misálitið er sambært uppskotsstillarunum niðurstøðan hjá landsstýrismálanevndini.
”Løgmaður hevur ikki virt § 46 í stýrisskipanini, tá hann uttan um Løgtingið, hevur tulkað § 14, stk. 2 í hjúnalagslógini yvirtikna at vera. Løgmaður hevur gjørt eitt mistak við at tulka § 14, stk. 2 í hjúnalagslógini yvirtikna í 2007, tí § 14, stk. 2 í hjúnalagslógini er ikki yvirtikin, men er felagsmál, og tað eigur løgmaður at virða og taka til eftirtektar.”
Sambært Sonju Jógvansdóttir, uttanflokka kvinnu, var tað eitt fara ov langt.
- Tað, sum tit gera nú, er eitt skjóta viðsíðuna av.
Fylg orðaskiftinum her


text:
Brunasýning
Arbeiðs- og brunaeftirlitið skal regluliga sýna eldhættisligt virksemi og kann altíð sýna bygningar og mannaverk annars, har
- serligur trygdarligur vandi kann verða orsakað av eldi, vandamiklum ella dálkandi evnum,
- har fólk koma, ella
- har stór virði eru hótt av oyðing.
Brunasýn kann verða framt uttan rættarúrskurð. Tann, sum fremur brunasýn, skal vísa hóskandi samleikaprógv.
Vísir sýnið, at viðurskifti eru, sum kunnu elva til serligan vanda við atliti at brunatrygd, kann eftirlitsfólkið forbjóða virkseminum ella forbjóða, at bygningar ella partar av bygningi, hølum ella mannaverki verða nýtt, til bøtt er um brekið, og sýnið vísir, at hetta er gjørt á fullgóðan hátt.
Hevur brekið minni upp á seg, verður skrivliga álagt at bøta um brekið innan ávísa freist.
Tey settu forboð og krøv skulu skjótast gjørligt skrivliga boðast eigaranum ella teimum, sum beinleiðis varða av nýtsluni.


text:
FSF og feløgini byrja í næstum eitt felags átak. Ætlanin er at fáa kvinnur og menn at spæla heilsufótbólt. Tú skalt vera omanfyri 20 ár og ikki vera serliga vanur at spæla fótbólt.
Umleið 2-4 ferðir um vikuna verður spælt uppá tvey mál. Man luttekur ikki í nakrari kapping, men tað verður bara spælt til stuttleika. Møguliga kann onkur dystur avtalast seinni, um áhugi er fyri tí. Gransking vísir, at hetta er sera gott fyri heilsuna.
FSF kemur at gera onkrar smávegis kanningar, soleiðis at tey kunnu fylgja við gongdini.
Hevur tú áhuga í hesum, so kanst tú skriva til sonni@nsi.fo, og upplýsa navn, aldur og bústað. Tilmeldingin er ikki bindandi, men meira fyri at vita, um áhugin er tilstaðar. Tiltakið er ókeypis. Um undirtøka er fyri tí, so verður heilsufótbóltur spældur í Runavík. Um nógv melda til, so verður venjingin bólkað eftir kyni og aldri.
Í stuttum sigur FSF soleiðis um heilsufótbóltin:
· At hann hevur sum mál at bøta um fólkaheilsuna. Og her vísir gransking, at fótbóltsspæl hevur jaligari árin enn renning, svimjing og venjing í heilsumiðstøðum
· At hann skal fáa vaksin/tilkomin fólk, kvinnur og menn, at venja og spæla 2-4 ferðir um vikuna. Ikki minst tey, sum hava lítlar royndir frá fótbóltinum
· At ymsar kanningar/testir vera gjørdar av luttakarunum 2-3 ferðir í árinum
· At hann tað fyrsta árið er partur av eini granskingarverkætlan, men heldur fram eftir hetta komandi árini
· At FSF útvegar feløgunum ymsan útbúna og venjingartilfar til venjingina
· At feløgini hava ábyrgdarfólk, sum skipa fyri vikuligu venjingini, og sum sjálvi eisini kunnu vera partur av hesari
· At feløgini útvega tíð á vølli, evt sparkivølli, 3 ferðir um vikuna


text:
Redaktion
03.12.2016 - 11:59
Fiskur > Fiskivinna - útróður
Ågot kom í morgun stutt fyri klokkan tíggju á Klaksvík eftir at hava siglt 2000 sjómíl úr Uummannaq í Grønlandi.
Teir á Ågot fóru avstað um mánarskiftið juni-juli og hava tikið ímóti fiski frá jollufiskarum í Uummannaq í Grønlandi. Fiskin hava teir uppskipað í Grønlandi.
Fiskurin, sum teir umborð á Ågot hava tikið ímóti, hevur fyri tað mesta verið svartkalvi, sum teir hava skráskorið og síðan hagreitt, umframt eitt sindur av toski.
5 føroyingar og 10 grønlendingar, sum eru komnir umborð í Grønlandi, hava arbeitt í fabrikkini á Ågot.
Teir á Ågot hava tilsamans fryst 1200 tons, harav teir hava lossað okkurt um 70-90 tons um vikuna.
Hvør túrur hevur varað í 8-10 dagar.
Teir á Ågot fara aftur til fiskiskap, eftir at jólini eru farin aftur um bak, og fara teir tá at royna eydnuna á Flemish Cap. Farið verður væntandi aftur til Grønlands einaferð í næsta ár - í apríl ella mei.


text:
Toppont er næstan líka stór sum villdunna. Hon heldur serliga til inni í firðum og sundum, men hon sæst eisini javnan á størru vøtnunum.
Toppont dámar best at vera fleiri saman í flokki. Tær leika í áðrenn verpingartíðina, og steggin ger nógv um seg. Tá er hann flottur við toppi á nakkanum.
Toppont dugir ógvuliga væl at kava. Onkuntíð veiða tær fleiri saman og reka fisk ella krabbadýr undan sær inn móti landi, har tað er grunt.
Toppont
- Longd: 52-58 cm
- Vekt: 1100 g
- Flog: 70-86 cm
- Egg: 8-11


text:
Tíðindasavn
Fjóðra útgáva av Freedomatwork-magazine
Í fjóðru útgávú, kann lesas um innrætting av bankum Í hesi útgávuni, kanst tú millum annað lesa um, innrættan av trimun ymiskum bankum og um ...
Triðja útgáva av Freedomatwork-magazine
Triðja útgáva er um ergonomiskar lesikubur o.s.v. Í hesi útgávuni, kanst tú millum annað lesa um tær nýggju lesikuburnar frá Duba-B8, ið hjálpur teimun lesandi, ...
Næsta útgáva av Freedomatwork-magazine
Næsta útgáva snýr seg um arkitektur o.s.v. Her kanst millum annað lesa millum annað um Helene Elsass Centeret, ið er innrætta út frá princippinum um ...
Freedomatwork-magazine
Duba-B8, ið er ein av okkara veitarum innan skrivstovu innbúgv, er fari í holt við, at deila sína vitan innan innrættan, snið og skrivstovu innbúgv. ...
Intelligent opbevaring i Danmarks flotteste ”lagerreol”
Nomeco er Danmarks førende lægemiddelgrossist og distribuerer ca. 70 % af den medicin, der sælges via de danske apoteker samt en væsentlig del af de ...
DR-BYEN hevur innbúgv frá Duba-B8
Alt skrivstovu innbúgvi í DR-Byen, er leverað av Duba-B8 Tá stóri og snotiligi bygningur hjá Danmark Radio í 2005, skuldi hava skrivstovu innbúgv, bleiv tað ...
Sengen hindrer liggesår og letter arbejdet
Kørestolsbrugeren Allan Nicolajsen har fået en bedre nat af en ordentlig seng. Før skulle han vendes hver 3. time for at undgå liggesår – nu ...
Marianne har lænestolen med på ferie
Hun har ammet sine børn i den, hun har set Danmark vinde EM i fodbold i den, hun har fået sig en eftermiddagslur i den ...
Caravaggio lampan á goymslu
Nú er tann vælumtøkta svarta Carvaggio P2 lampan, við reyðum leidningi aftur á goymslu. Prísur einans kr 1995,- v/MVG ...
Nýtt framsýnigarhøli
Sum liður í einari umfatandi umvæling og nýinnrættaðum hølum í handlinum hjá Inventar Tænastuni á Heygsvegnum 33. Hevur Inventar Tænastan gjørt alla miðhæddina til eitt ...
Songin sigur sjálv góðanátt við Gry
Sengen siger selv godnat til Gry Ny seng gjorde med ét en ende på et halvt livs lidelser for den ryghandicappede Gry Pedersen. Tandbørste, ...
Nelson Mandela situr í RUNNER-stólinum
Stólur í heimsklassa frá Kasper Salto Les grein um kendasta danska møbla sniðgevaran Kasper Salto. Les greinina her ...
Handilsspegil
Handilsspegil Dancop er veitari av handils-, ferðslu-, og trygdarspeglum. Teir eru førandi innan framleiðslu av slíkum specialspeglum. Speglini er dygdargóð, og eri tey gjørd ...
Handlar
_________________________________________________________________________________________________________ Inventar Tænastan umboðar fleiri av størstu veitarum í norðanlondum, innan handilsinnbúgv og ...
Inventar Tænastan á ferð
Í tíðarskeiðinum 08 til 12 februar, var Inventar Tænastan á ferð í Danmark og Svøríki. Á skránni var veitaravitjan í Danmark og í Svøríki var ...


text:
Lýsingarnummar: 10538
Standur: Brúkt
Prísur:Gev eitt boð
Lýsing
Fiat 500X Lounge
Motor: 1.4 ltr.
HK: 140 HK
Drívevni: Benzin
Km/ltr.: 16,4 í blandari koyring
Km: Uml 11.000
Hann er forhjólstrektur
Íroknað 4 vetrardekk í góðum standi við originalum skálum.
Lounge útgávan er tann flottasta útgávan, ið hevur nógva eykaútgerð, sum standard s.s. automatiskt tvey sona klima anlegg, tónaðar rútar aftan, 18'' alu felgur, Drive mood selector, toklygtir við kurvljós funku, Uconnect Radio, Bluetooth, 2.5 D Navigatión og m.a.
Umframt standarútgerðina hevur hesin eisini Beats Audio 9 hátalara skipan og Tryggheits pakka, ið inniber front collision sensor, vogn bane assistent, bakkikamera og m.a.
Bilurin er keyptur nov. 2016 og hevur 2 ára garanti.
Møguleiki er at keypa 1 - 5 ár avtrat garantinum. ger man tað, er garantiði 3-7 ár ella upp til 150.000 km.
Nýprísur er 329.000,-
Neyðugt er at rita inn fyri at seta spurning.


text:
Hummara finnur tú inni í firðunum, har tað er mórubotnur og heldur djúpt. Hann grevur sær holur í mórubotnin og etur slangustjørnur, men eisini krabba dýr, skeljadýr, ormar og onnur smá botndýr.
Kalldýrið verður størri enn kvenndýrið. Á framkroppinum eru 5 pør av beinum. Trý tey fremstu pørini hava bitklógv. Afturkroppurin er í 7 liðum. Aftasti liður eitur sundbløkan.
Tá ið hummarin svimur, slær hann sundbløkuna upp undir seg og fer so av stað aftureftir.
Skiftur ham
Hummari skiftir ham eins og krabbi. Tá ið hann er ungur, skiftir hummarin ham fleiri ferðir um árið. Seinni skiftir hann bara annaðhvørt ár.
Fyrst skrædnar skelin á bakinum, og dýrið krýpur úr haminum. Fyrstu tíðina eftir hamskiftið er jomfrúhummarin illa fyri. Hann fær ikki staðið á beinunum og fær heldur ikki nýtt nakra klógv at verja seg við. Tí noyðist hann at krógva seg í móruni á havbotninum.
Tað má hann gera í 5-7 vikur til hann hevur fingið nýggjan ham.
Um jomfrúhummari missir ein lið ella lim, so vaksa teir aftur.


text:
Giftast
Fíggjarlig og løgfrøðilig viðurskifti
Tá tit giftast, er tað kærleikin og nýggja felags framtíðin, sum eru í hásæti. Tó hevur hjúnabandið eisini nakrar fíggjarligar og løgfrøðiligar broytingar við sær, sum tað er vert at geva gætur. Tit siga ja til at elska hvørt annað til deyðin tykkum skilir, men tit játta samstundis at uppihalda hvørjum øðrum fíggjarliga.
Tí er tað umráðandi, at tit tosa um peningaligu viðurskiftini og tykkara ætlanir fyri framtíðina til tess at fyribyrgja møguligum misskiljingum og ósemjum seinni í lívinum.
3 mátar at halda skil á útreiðslunum
Niðanfyri eru 3 ymisk dømi um, hvussu tit kunnu skipa tykkum, tá ið tit sum hjún skulu stýra útreiðslunum.
- Bæði gjalda helvtina av øllum felags útreiðslum og rinda somu upphædd á eina fíggjarkontu, haðani allar fastar útreiðslur verða goldnar. Harumframt rinda tit somu upphædd til eina felags kontu til mat o.a., sum tit kunnu hava tvey gjaldskort til. Restin er til egna nýtslu.
- Bæði rinda til felags útreiðslurnar - tó flytur tann, ið hevur hægri inntøku, eina størri upphædd til felags konturnar hvønn mánað. Bæði hava sostatt eisini ein part av inntøkuni til egna nýtslu.
- Inntøkurnar hjá báðum fara á somu kontu, sum bæði síðani brúka av til allar útreiðslur.
Hvat er galdandi?
Her greiða vit yvirskipað frá nøkrum av teimum fíggjarligu og løgfrøðiligu viðurskiftunum, ið broytast, tá tit giftast.
Felagsogn
Tá tit giftast, fáa tit sjálvvirkandi felagsogn; tað merkir, at alt, sum tit eiga ella keypa, verður mett sum felagsogn. Hetta fær tó bert týdning, um tit seinni í lívinum skulu skiljast. Í tí føri skal tykkara nettoogn (ogn uttan skuld) býtast javnt ímillum tykkum. Tað merkir, at tann av tykkum, sum hevur eina størri ogn, skal rinda til hin partin, soleiðis at báðir partar fáa eins nógv burturúr. Ynskja tit ikki felagsogn, kunnu tit gera ein hjúnasáttmála um serogn.
Skuld
Tú ábyrgist bert fyri tína egnu skuld, ikki fyri skuldina hjá makanum; kortini eru nøkur undantøk. Hóast tú bert kanst ábyrgjast fyri tína egnu skuld, so kanst tú tó óbeinleiðis ábyrgjast fyri makan, um so er, at talan verður um sundurlesing, hjúnaskilnað ella deyða. Hetta skyldast felagsogn, sum greitt er frá omanfyri. Um so er, at kvinnan t.d. eigur 1 mió.kr., og maðurin skyldar 1 mió. kr., so skal kvinnan rinda manninum kr. 500.000.
Tíni, míni og okkara børn
Skulu tit giftast, og eiga tit børn úr fyrrverandi parlagi, er talan um samanflutta familju, og tá eru arvareglurnar ikki eins fyri øll børnini. Talan er um felagsbørn, tá ið tit eiga børnini saman, og serbørn, um bert annar tykkara eigur børnini. Felagsbørnini arva bæði foreldrini, meðan serbørnini bert arva kynforeldur (biologisk foreldur). Tit kunnu skriva testamenti, um tit ynskja at javnseta børnini, ella um tit ynskja at varða egin børn.
Um tit gerast arbeiðsleys
Tá tit giftast, fáa tit samstundis felags uppihaldsskyldu. Hetta kann fáa týdning – eitt nú í sambandi við rættin til forsorgarhjálp, um annar tykkara t.d. dettur úr Arbeiðsloysisskipanini. Tí hevur tað týdning, at tit fara ígjøgnum fíggjarviðurskiftini, um so er, at annar tykkara gerst arbeiðsleysur.
Eftirlønarskipan
Um eftirlønarskipanir skulu býtast, tá talan er um hjúnaskilnað, valdast slag av eftirlønarskipanum. Er talan um lívstreytaða lívstrygging við leypandi útgjaldi, verða hesar ikki býttar ímillum partarnar við hjúnaskilna; meðan eftirlønarskipanir, sum ikki eru lívstreytaðar (t.d. 60 ára og lutakontur) verða býttar javnt ímillum partarnar við hjúnaskilnað.